pythainlp/thai-wiki-dataset-v4 huggingface dataset:
เจ้าหญิงอัสตริดแห่งนอร์เวย์

สมเด็จเจ้าฟ้าหญิงอัสตริดแห่งนอร์เวย์ (ประสูติ 12 กุมภาพันธ์ ค.ศ. 1932 ณ วิลลาซูลบักเคิน กรุงออสโล ประเทศนอร์เวย์) พระราชธิดาองค์รองในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดน เป็นพระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ และเป็นพระขนิษฐาในเจ้าหญิงรัญฮิลด์แห่งนอร์เวย์
พระองค์ถือเป็นเหลนในพระเจ้าเอ็ดเวิร์ดที่ 7 แห่งสหราชอาณาจักร พระองค์จึงอยู่ในลำดับการสืบราชสันตติวงศ์ของสหราชอาณาจักร นอกจากนี้พระองค์ยังเป็นพระญาติชั้นที่สองของสมเด็จพระราชินีนาถเอลิซาเบธที่ 2 แห่งสหราชอาณาจักร และเป็นพระญาติชั้นที่หนึ่งของสมเด็จพระราชาธิบดีโบดวงแห่งเบลเยียม และสมเด็จพระราชาธิบดีอัลแบร์ที่ 2 แห่งเบลเยียมในสายพระมารดาของพระองค์
เมื่อวันที่ 12 เมษายน - 11 มิถุนายน ค.ศ. 2019 เจ้าหญิงอัสตริด เสด็จไปประทับ ณ โรงพยาบาลเอกเนส ณ กรุงออสโล จากอาการพระประชวรจากโรคชรา
ดาวระเบิดรังสีเอกซ์

ดาวระเบิดรังสีเอกซ์  คือระบบดาวคู่รังสีเอกซ์ชนิดหนึ่งที่แสดงตัวเป็นคาบและมีกำลังส่องสว่างเพิ่มขึ้นอย่างรวดเร็ว โดยมีค่าสูงสุดที่เขตรังสีเอกซ์ของสเปกตรัมแม่เหล็กไฟฟ้า ระบบทางฟิสิกส์ดาราศาสตร์เหล่านี้เป็นส่วนประกอบของวัตถุอัดแน่นสะสมมวล เช่นพวกดาวนิวตรอน หรือบางครั้งก็เช่นหลุมดำ กับดาวคู่ของมันซึ่งเป็น "ผู้บริจาค" (donor) มวลของดาวที่เป็นผู้บริจาคจะใช้ในการจัดประเภทของระบบว่าเป็นระบบดาวคู่รังสีเอกซ์แบบมวลมาก (มากกว่า 10 เท่าของมวลดวงอาทิตย์) หรือแบบมวลน้อย (น้อยกว่า 1 เท่าของมวลดวงอาทิตย์) ใช้ตัวย่อว่า HMXB และ LMXB ตามลำดับ ผลสังเกตการณ์ดาวระเบิดรังสีเอกซ์จะแตกต่างไปจากแหล่งกำเนิดรังสีเอกซ์แบบเฉียบพลันอื่นๆ (เช่น พัลซาร์รังสีเอกซ์ และ soft X-ray transient) พลังงานจากการระเบิดกำหนดจากค่าฟลักซ์สะสม 1039-40 เออร์ก เปรียบเทียบกับค่ากำลังส่องสว่างคงที่ซึ่งมีค่าอันดับ 1037 เออร์ก สำหรับการสะสมมวลไปในดาวนิวตรอน
สามารถใช้ตัวย่อ XRB สำหรับวัตถุชนิดนี้ (ดาวระเบิดรังสีเอกซ์) หรือการสังเกตการณ์แผ่รังสีของวัตถุทางดาราศาสตร์ที่เกี่ยวข้อง (X-ray burst)
พินบอล, 1973

พินบอล, 1973  เป็นนิยายเรื่องที่สองของนักเขียนชาวญี่ปุ่น ฮารูกิ มูราคามิ (Haruki Murakami) ตีพิมพ์เป็นภาษาไทยครั้งแรกเมื่อเดือนพฤศจิกายน พ.ศ. 2545 โดยสำนักพิมพ์มติชน แปลโดย นพดล เวชสวัสดิ์ 
พินบอล, 1973 เป็นภาคนิยายลำดับที่สองใน "ไตรภาคแห่งมุสิค" (สดับลมขับขาน/ พินบอล,1973/ แกะรอยแกะดาว)
เนื่อเรื่องย่อ.
พินบอล, 1973 เป็นเรื่องของชายหนุ่มคนหนึ่งที่เปิดบริษัทรับแปลภาษาอังกฤษและภาษาฝรั่งเศสกับเพื่อน ชีวิตที่เรียบง่ายเป็นปกติสามัญผ่านพ้นไปด้วยการเดินทางของความคิดที่แตกต่าง เนื้อเรื่องพลิกผันไปมาระหว่างความทรงจำของชายหนุ่มกับปัจจุบันที่แวดล้อม ทั้งในอาชีพนักแปล การพบกับคู่แฝดสองสาว การคบหากับเพื่อนอย่างมุสิค นาโอโกะ และเจ รวมทั้งการตามหาตู้พินบอลรุ่น "ยานอวกาศ" ที่หายสาบสูญ
แหล่งอ้างอิง http://www.murakami.ch/main_5.html 
http://en.wikipedia.org/wiki/Haruki_Murakami
จิงโจ้ (แก้ความกำกวม)

จิงโจ้ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดาวิด ลูอีซ

ดาวิด ลูอีซ โมเรย์รา มารีญญู  เป็นนักฟุตบอลอาชีพชาวบราซิล ปัจจุบันเล่นให้แก่ฟลาเม็งกูในประเทศบราซิลและทีมชาติบราซิลในตำแหน่งเซ็นเตอร์แบ็ก แต่เคยเล่นในตำแหน่งกองกลางตัวรับเช่นกัน ลูอีซเป็นกองหลังที่มีส่วนสูง 185 เซนติเมตร มีทักษะในการเล่นกับลูกบอลได้ดีเช่นเดียวกับการเล่นเกมรับ
ฟุตบอลอาชีพ.
ลูอีซถูกยืมตัวไปเล่นให้กับไบฟีกาในเดือนมกราคม ค.ศ. 2007 หลังจากได้เล่นในระดับเยาวชนในสโมสรของบราซิล ก่อนที่จะย้ายไปร่วมสโมสรแบบถาวรในกลางปีนั้น ลูอีซลงเล่นให้ไบฟีกาทั้งหมด 82 นัด โดยพลาดแค่นัดเดียวเมื่อฤดูกาลที่แล้วที่ไบฟีกาคว้าแชมป์ลีกครั้งแรกในรอบ 5 ปี นอกจากนี้ เว็บไซต์ทางการของยูฟ่ายังโหวตให้เป็นผู้เล่นยอดเยี่ยมของลีกโปรตุเกสในปีนั้นด้วย
ลูอีซที่ลงเล่นครั้งแรกให้ทีมชาติบราซิลในเกมทีพบกับอเมริกาเมื่อปีที่แล้วไม่สามารถลงเล่นให้เชลซีในแชมเปียนส์ลีกฤดูกาลนี้ หลังจากลงเล่นให้ไบฟีกาทั้ง 6 นัดในรอบแบ่งกลุ่มที่จบด้วยอันดับ 3 ตามหลังชัลเคอและลียง
ลูอีซลงเล่นให้ทีมชาติบราซิลในฟุตบอลโลกรุ่นอายุไม่เกิน 20 ปี และสามารถลงเล่นได้ทั้งตำแหน่งแบ็คซ้ายและแบ็คขวา หลังจากเซ็นสัญญากับเชลซี ลูอีซตั้งใจจะยึดตำแหน่งตัวจริงในทีมให้ได้ และสวมเสื้อหมายเลข 4 ต่อจากโกลด มาเกเลเล
ใน ค.ศ. 2014 ในระหว่างการแข่งขันฟุตบอลโลก 2014 รอบแรก ดาวิด ลูอีซ ได้ย้ายไปสังกัดปารีแซ็ง-แฌร์แม็ง ในลีกเอิง ฝรั่งเศส ด้วยค่าตัวถึง 50 ล้านปอนด์ (ประมาณ 2.5 พันล้านบาท) นับเป็นสถิติของกองหลังที่แพงที่สุดในโลก
แต่ในต้นฤดูกาล 2016–17 ลูอีซได้ย้ายกลับมาเชลซีอีกครั้ง เมื่อเชลซีได้เปลี่ยนตัวผู้จัดการสโมสรและหัวหน้าผู้ฝึกสอนเป็นอันโตนีโอ กอนเต ด้วยค่าตัว 30 ล้านปอนด์ (ประมาณ 1.5 พันล้านบาท) ด้วยสัญญา 3 ปี เพียงแค่ 10 นาทีก่อนการปิดการซื้อขายตัวผู้เล่นรอบแรกในฤดูกาลนี้
อี เซ-ดล

อี เซ-ดล (อักษรโรมัน: Lee Sedol; 2 มีนาคม ค.ศ. 1983 –) เป็นนักหมากล้อมระดับอาชีพชาวเกาหลีใต้ ที่อยู่ในระดับ 9 ดั้ง
ประวัติ.
เซดลเป็นหนึ่งในผู้เล่นที่แข็งแกร่งในสมาคมหมากล้อมแห่งประเทศเกาหลี โดยมีหลักฐานตามจำนวนรายการแข่งขันที่เขาเข้าร่วม ถูกจัดให้อยู่ในอันดับสามในการแข่งขัน 33 รายการ ถัดจากโช ฮุน-ฮย็อน (150) กับอี ชัง-โฮ (140) แม้กระนี้ เขาก็ยังอธิบายว่าการเล่นแบบเปิดเกมของเขาอยู่ในระดับที่อ่อนมาก เซดลยังอยู่ในอันดับที่สองในการแข่งขันระดับนานาชาติ ด้วยการแข่งขัน 11 รายการ ถัดจากอี ชางโฮ (18)
ปัจจุบันเซดลสมรสแล้ว และมีลูกสาวหนึ่งคน
ผลงานระดับอาชีพ.
<templatestyles src="Col-begin/styles.css"/>
รายการแข่งขัน.
อันดับ 3 ในจำนวนรวมทั้งหมดของรายการในเกาหลีใต้
เกาะหินโด่ง

เกาะหินโด่ง คือ ลักษณะทางธรณีสัณฐาน มีลักษณะเป็นเสาหินที่วางตัวในแนวตั้ง แยกตัวเป็นเสาเดี่ยว ๆ อยู่ใกล้กับชายฝั่ง เกิดมาจากกระบวนการทางธรณีสัณฐานวิทยาชายฝั่ง ซึ่งเกิดขึ้นเองตามธรรมชาติโดยคลื่น น้ำทะเล และลมเท่านั้น การกัดเซาะและการกระแทกของลมและน้ำทะเลก็จะทำให้หินที่บริเวณแหลมชายหาดเกิดความไม่แข็งแรง เกิดกัดเซาะจนกระทั่งทำให้หินเกิดรอยร้าว เมื่อเวลาผ่านไปเป็นเวลานาน จึงเกิดการพังทลายลง เกิดเป็นสาหินเดี่ยว ๆ หรืออาจเป็นเกาะเล็ก ๆ เลยก็ได้ นอกจากนั้นแล้วเกาะหินโด่งยังเกิดได้จากการที่สะพานโค้งธรรมชาติเกิดการพังทลายจากแรงโน้มถ่วง เกาะหินโด่งยังมีความสำคัญต่อการทำรังของนกทะเล และการปีนเขา
ลักษณะการเกิด.
เกาะหินโด่งนั้นแรกเริ่มมีการกำเนิดมาจากชั้นของหินตะกอน หินตะกอนไฟหรือผาหินปูนก็ได้ ซึ่งหินเหล่านี้มีความแข็งไม่มาก พอที่จะเกิดการกรัดกร่อนได้ง่าย ถ้าหากเป็นหน้าผาของเคลย์ก็จะเกิดการกรัดกร่อนและพังทลายง่ายเป็นพิเศษ แต่ถ้าหากเป็นแกรนิตก็จะใช้เวลาในการเกิดนานกว่ามาก
รูปแบบของการเกิดส่วนมากนั้นจะเกิดจากการที่น้ำทะเลซัดสาดใส่ในแนวที่เป็นรอยแตกในส่วนของแหลมชายฝั่ง จากนั้นรอยแตกก็จะขยายตัวใหญ่ขึ้นจนเป็นถ้ำเล็กๆ เมื่อเวลาผ่านไป ถ้ำเกิดการขยายตัวจนเป็นสะพานโค้งธรรมชาติและถูกกัดกร่อนจากปัจจัยภายนอกและจากแรงโน้มถ่วง เกิดการพังทลายกลายเป็นเกาะหินโด่งในที่สุด นอกจากนั้นแล้วการที่น้ำทะเลหนุนสูงก็ยังทำให้เกิดการกัดกร่อนเป็นอย่างมากอีกด้วย เป็นปัจจัยหนึ่งที่ทำให้เกิดเกาะหินโด่งได้
โรงเรียนสตรีศรีสุริโยทัย

โรงเรียนสตรีศรีสุริโยทัย เป็นโรงเรียนรัฐบาล สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ เลขที่ 1 ซอยเจริญกรุง 57 ถนนเจริญกรุง แขวงยานนาวา เขตสาทร กรุงเทพฯ 10120 ก่อตั้งขึ้นเมื่อ 1 สิงหาคม พ.ศ. 2465 เป็นโรงเรียนในเขตกรุงเทพมหานคร
ประวัติ.
โรงเรียนสตรีศรีสุริโยทัย เดิมชื่อโรงเรียนสตรีวัดสุทธิวราราม ตั้งอยู่ในบริเวณเดียวกับ โรงเรียนวัดสุทธิวรารามในปัจจุบัน เริ่มก่อตั้งเมื่อวันที่ 1 สิงหาคม 2465 เปิดสอนตั้งแต่ชั้นมัธยมศึกษาปีที่ 6 โดยมีคุณหญิงธนภารพิสิษฐ์ (แส มิลินทสูตร) เป็นครูใหญ่คนแรกจนถึงปี 2470 จึงได้ลาออกจากราชการ กระทรวงธรรมการได้แต่งตั้งรองอำมาตย์ตรีแจ้ จุณณะปิยะ (เจตน์ จุณณะปิยะ) รักษาการในตำแหน่งครูใหญ่แทน เนื่องจากจำนวนนักเรียนที่เพิ่มมากขึ้นทุกปี กระทรวงธรรมการได้ซื้อตึกของอนามัยหนึ่งหลังและสร้างอาคารให้ใหม่อีกหนึ่งหลังเป็นอาคารไม้สามชั้น ในตรอกยายกับตา (ซอยดอนกุศลในปัจจุบัน) ในที่ดินของกรมรัษาที่หลวง (กรมธนารักษ์ปัจจุบัน) โฉนดเลขที่ 672 เนื้อที่ทั้งแปลง 13 ไร่ 2 งาน 92 ตารางวา และย้ายไปเรียนในอาคารหลังกล่าวเมื่อวันที่ 17 พฤษภาคม 2474 แล้วเปลี่ยนชื่อเป็นโรงเรียนสตรีบ้านทวาย มีคุณหญิงประยงคุ์ ถ่องดิกิจฉการ เป็นครูใหญ่รับนักเรียนทั้งหญิงและชาย
ในปี 2482 กระทรวงธรรมการได้ประกาศแยกโรงเรียนสตรีบ้านทวายออกเป็น 2 โรงเรียน คือ
โรงเรียนสตรีบ้านทวาย สังกัดกองโรงเรียนรัฐบาล กรมสามัญศึกษาในเนื้อที่ 4ไร่ 3 งาน 48 ตารางวา มีนางสาวกรองแก้ว วณิกนันทน์ (คุณหญิงกรองแก้ว ปทุมานนท์) เป็นครูใหญ่เปิดสอนแผนกสามัญศึกษาต่อมาพระยาประมวลวิชาพูล อธิบดีกรมสามัญศึกษาได้เปลี่ยนชื่อโรงเรียนสตรีบ้านถวาย เป็นโรงเรียนสตรีศรีสุริโยทัย เพื่อให้ถูกต้องตามรัฐนิยม เมื่อวันที่ 15 พฤศจิกายน 2482 (พระยาอุปกิตศิลปสาร เป็นผู้บัญญัติชื่อ) จึงถือว่าวันที่ 15 พฤศจิกายนของทุกปี เป็นวันสถาปนาโรงเรียน
โรงเรียนการช่างสตรีพระนครใต้ สังกัดกรมอาชีวศึกษา มีคุณหญิงประยงคุ์ ถ่องดิกิจฉการ เป็นครูใหญ่เปิดสอนแผนกอาชีวศึกษาในระหว่างสงครามโลกครั้งที่ 2 เมื่อกองทัพญี่ปุ่นเข้าสู่ประเทศไทยได้ขออนุญาตนำทหารเข้าพักในโรงเรียนสตรีศรีสุริโยทัย กระทรวงศึกษาธิการจึงสั่งให้โรงเรียนไปเปิดสอนที่โรงเรียนประชาบาล บริษัทเกลือไทยจำกัด อำเภออัมพวา จังหวัดสมุทรสงคราม ในวันที่ 8 กันยายน 2487 รับนักเรียนทั้งประจำและไปกลับ เมื่อสงครามสงบลงจึงให้กลับมาสอนที่เดิม แต่เนื่องจากมีกองทหารฮอลันดาเข้ามาพักแทนทหารญี่ปุ่น โรงเรียนต้องขอยืมโรงเรียนเทศบาล วัดยานนาวา เป็นสถานที่เรียนชั่วคราวในระหว่างที่โรงเรียนติดต่อสถานทูตฮอลันดาเพื่อขอให้ เคลื่อนย้ายกองทัพออกจากบริเวณโรงเรียนในปี 2491 กระทรวงศึกษาธิการอนุมัติให้ผู้บริหารเป็นตำแหน่ง “อาจารย์ใหญ่” โดยมีคุณหญิงกรองทอง สุรัสวดี เป็นอาจารย์ใหญ่ และในปี 2515 ได้รับการยกฐานะ
เฮาต์ฮาเลิน-แฮ็ลค์เตอเริน

เฮาต์ฮาเลิน-แฮ็ลค์เตอเริน  เป็นเทศบาลที่ตั้งอยู่ทางตอนกลางของจังหวัดลิมเบิร์กในประเทศเบลเยียม มีประชากรประมาณ 30,000 คน และถูกล้อมรอบด้วยแฮ็คเติล-แอ็กเซิล, เปร์, เมวเวิน-เครยโตรเดอ, โอปคลับเบก, เคงก์, โซนโฮเฟิน, เฮิสเดิน-โซลเดอร์ และเบอริงเงิน 
การแบ่งเขตการปกครอง.
เฮาต์ฮาเลิน-แฮ็ลค์เตอเรินประกอบด้วย 2 เขตย่อย ได้แก่ เฮาต์ฮาเลินและแฮ็ลค์เตอเริน โดยเฮาต์ฮาเลินซึ่งมีขนาดใหญ่กว่าเป็นศูนย์กลางของเมือง
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เจ้าชายฮิโรยาซุ ฟูชิมิโนะมิยะ

จอมพลเรือ เจ้าชายฮิโรยาซุ ฟูชิมิโนะมิยะ (; โรมาจิ: "ฟูชิมิโนะมิยะ ฮิโรยาซุ โอ", 16 ตุลาคม ค.ศ. 1875 — 16 สิงหาคม ค.ศ. 1946) เป็นหัวหน้าคณะกองทัพเรือจักรวรรดิญี่ปุ่น ระหว่าง ค.ศ. 1932-1941
ประวัติศาสนาอิสลาม

ประวัติศาสนาอิสลาม เริ่มขึ้นปี ค.ศ. 632 (พ.ศ. 1175) จากชุมชนมุสลิมที่นบีมุฮัมมัดตั้งขึ้นในคาบสมุทรอาหรับ ในศตวรรษต่อมามีการเผยแพร่ศาสนาอิสลามไปอย่างกว้างขวางโดยเฉพาะในจักรวรรดิกาหลิบรอชิดีนและช่วงราชวงศ์อุมัยยะห์ที่ศาสนาอิสลามแพร่ไปถึงทวีปยุโรปตอนใต้ 
หลายร้อยปีต่อมามีราชวงศ์มุสลิมปกครองหลายประเทศทั่วโลกด้วยกัน ได้แก่ ราชวงศ์อับบาซียะห์ ราชวงศ์ฟาติมียะห์ ราชวงศ์เซลจุค ราชวงศ์ซาฟาวิยะห์ และมีจักรวรรดิมุสลิมที่แผ่อาณาเขตออกไปกว้างใหญ่ไพศาล เช่น จักรวรรดิโมกุลในประเทศอินเดีย และจักรวรรดิออตโตมันในประเทศตุรกีและคาบสมุทรบอลข่าน
ปัจจุบันศาสนาอิสลามแพร่ไปทั่วโลกจากเมืองมักกะฮ์ ไปถึง ประเทศจีน และ ประเทศอินโดนีเซีย (ซึ่งมีประชากรมุสลิมมากที่สุดในโลก) ในเดือนตุลาคม พ.ศ. 2552 มีประชากรมุสลิมด้วยกัน 1.571 พันล้านคนทั่วโลก ทำให้เป็นศาสนาที่มีผู้นับถือมากที่สุดเป็นอันดับสองของโลก รองจากศาสนาคริสต์
คนเลี้ยงผึ้ง

คนเลี้ยงผึ้ง คือ ผู้ที่จะคอยดูแลผึ้งงาน โดยคาดหวังถึงผลผลิตต่างๆ ที่เกิดจากบรรดาผึ้ง เช่น น้ำผึ้ง ขี้ผึ้ง เกสรดอกไม้ น้ำที่ผึ้งใช้เลี้ยงตัวอ่อน รวมถึงการผสมพันธุ์เกสรที่เกิดจากผึ้งกับพวกพืชผักและผลไม้ โดยพวกเขาจะเพิ่มจำนวนนางพญาผึ้งและบรรดาผึ้งงานเพื่อขายให้เกษตรกรคนอื่น ๆ ต่อไป หรืออาจทำเพื่อการตอบสมมุติฐานทางวิทยาศาสตร์ ซึ่งผู้เลี้ยงผึ้ง นั้นอาจจะทำเป็นงานอดิเรกเพื่อหารายได้พิเศษ หรืออาจทำเป็นอาชีพหลัก ซึ่งขึ้นอยู่กับจำนวนผึ้งที่เลี้ยงอยู่
ความหมาย.
คนเลี้ยงผึ้งนั้นอาจเรียกอีกอย่างหนึ่งว่า เกษตรกรผู้ผลิตน้ำผึ้ง (“apiarists”) ซึ่งมาจากภาษาละติน โดยคำว่า “apis” นั้นมีความหมายว่า “ผึ้ง” โดยคำว่าคนเลี้ยงผึ้งนั้น มักจะกล่าวถึงผู้ที่เลี้ยงผึ้งงาน ไว้ในรังผึ้ง กล่อง หรือภาชนะอื่นๆ
คนเลี้ยงผึ้งนั้นจะไม่ฝึกให้ผึ้งนั้นเชื่องแต่พวกเขาจะควบคุมเพียงรังผึ้งหรือกล่องที่ใช้เลี้ยงและอุปกรณ์อื่นๆที่เกี่ยวข้องเท่านั้น และพวกผึ้งนั้นสามารถหาอาหารหรืออพยพไปที่อื่นได้อย่างอิสระตามที่พวกมันต้องการ พวกผึ้งทั้งหลายจะกลับสู่รังของคนเลี้ยงผึ้งก็ต่อเมื่อมันสะอาด ทืบแสง และเป็นที่กำบังหลบภัยได้
ประเภทของผู้เลี้ยงผึ้ง.
ผู้เลี้ยงผึ้งส่วนใหญ่ จะนำผลิตภัณฑ์ที่ได้จากฟาร์ม ออกจำหน่าย น้ำผึ้งถือเป็นผลผลิตที่มีค่ามากที่สุดที่พวกเขานำมาจำหน่าย ผู้เลี้ยงผึ้งจะดูแลฝูงผึ้งของพวกเขาให้สมบูรณ์ที่สุด โดยอาศัยน้ำหวาน จากเกสรดอกไม้จำนวนมาก พวกเขาผลิตและจำหน่ายของเหลวที่ถูกสกัด และในบางครั้งอาจรวมถึงรวงผึ้งด้วย ผู้เลี้ยงผึ้งอาจขายผลผลิตของพวกเขาแบบปลีก ด้วยตัวเองหรือ อาจขายส่งให้พ่อค้าคนกลาง และตัวแทนต่างๆ ขี้ผึ้ง เกสรดอกไม้ น้ำที่ผึ้งใช้เลี้ยงตัวอ่อน และการผสมพันธุ์พืชนั้น ถือเป็นการสร้างรายได้เสริม อีกทางหนึ่ง เช่นผู้เลี้ยงผึ้งชาวไต้หวันนั้นส่งออกน้ำที่ผึ้ง ใช้เลี้ยงตัวอ่อนจำนวน หลายตัน ที่เป็นอาหารชั้นเลิศของนางพญาของเหล่าผึ้งที่ให้น้ำผึ้ง ผู้เลี้ยงผึ้งในปัจจุบันไม่นิยมเลี้ยงผึ้งงานเพื่อผลิต ขี้ผึ้งสักเท่าไหร่ ขี้ผึ้งนั้นจะถูกเก็บพร้อมน้ำผึ้งและนำไปแยกเพื่อจำหน่าย
ผู้เลี้ยงผึ้งบางคน ให้บริการการผสมพันธุ์เกสร แก่ชาวสวนคนอื่นๆ ผู้เลี้ยงผึ้งประเภทนี้อาจไม่ได้ผลิตน้ำผึ้งเพื่อการจำหน่าย การผสมพันธุ์เกสรนั้น ผู้เลี้ยงผึ้งเคลื่อนย้ายรังผึ้งในตอนกลางคืน ไปยังที่ที่มีจำนวนพืชผัก ผลไม้ มากพอในการผสมเกสรดอกไม้ เพื่อให้ได้ผลผลิตเป็นจำนวนมาก การที่จะทำแบบนี้ได้นั้นจะต้องใช้ฝูงผึ้งที่มีความสมบูรณ์และนำพวกมันไปปล่อยในหมู่พืชผลต่างๆ เช่น อัลมอนด์ แอปเปิ้ล เชอร์รี่ บลูเบอร์รี่ และ แตงชนิดต่างๆ เป็นต้น ซึ่งรายได้เหล่านี้มักจะมาเป็นเงินสด
ผู้เพาะพันธุ์นางพญา คือ ผู้เลี้ยงผึ้งเฉพาะทาง เป็นผู้ที่เพาะเลี้ยง นางพญาผึ้ง เพื่อจำหน่ายแก่ผู้เลี้ยงผึ้งคนอื่นๆ ผู้เพาะพันธุ์จะคัดเลือกผึ้งที่สมบูรณ์และ ดูแลเอาใจใส่ เลี้ยงดู ผึ้งของพวกเขาเป็นอย่างดี ในที่ที่เป็นธรรมชาติ ตอนช่วงต้นของฤดูใบไม้ผลิ ผู้เลี้ยงผึ้งประเภทนี้จะจำหน่ายผึ้งชนิดพิเศษให้กับผู้เลี้ยงผึ้งแต่ละประเภท ไม่ว่าจะเป็นผู้ผลิตน้ำผึ้ง ผู้ที่รับผสมพันธุ์เกสรหรือ ผู้เลี้ยงผึ้งเป็นงานอดิเรก ผู้ที่ต้องการเริ่ม หรือขยับขยาย ฟาร์มของพวกเขา ผู้เพาะพันธุ์นางพญาจะใช้ชุด "เจนเตอร์"(ชุดที่ใช้ในการขยายพันธุ์นางพญา) ในการเพาะ พันธุ์นางพญาผึ้งที่รวดเร็วและมีประสิทธิภาพ เป็นจำนวนมาก แบรนดอน วูด คือหนึ่งในผู้เพาะพันธุ์ นางพญาที่โด่งดัง โดยเขาเพาะพันธุ์ผึ้ง ให้แก่ฟาร์มต่างๆในช่วงปลายศตวรรษที่ 20
อากาชิ

อากาชิ (; โรมาจิ: "Akashi-shi") เป็นนครที่ตั้งอยู่ทางทิศใต้ของจังหวัดเฮียวโงะ ประเทศญี่ปุ่น อยู่ทางทิศตะวันตกของนครโคเบะ ติดชายฝั่งทะเลเซโตะ ในปี 2022 มีจำนวนประชากรประมาณ 304,119 คน
ฮอร์นสวอเกอร์

ไดลัน มาร์ก โพสล์ (Dylan Mark Postl) เกิด 29 พฤษภาคม ค.ศ. 1986 เป็นนักมวยปล้ำอาชีพและนักแสดงชาวอเมริกันที่รู้จักในWWEมีชื่อว่า ฮอร์นสวอเกอร์ (Hornswoggle) เขาเปิดตัวใน WWE ปี 2006 เป็นตัวละครแคระเพื่อนกับฟินเลย์ เป็นแชมป์ครุยเซอร์เวทคนสุดท้ายก่อนที่เข็มขัดจะถูกยุบ เป็นลูกนอกสมรสของวินซ์ แม็กแมนในเรื่องราว และอดีตผู้จัดการนิรนามของรอว์ นอกจากนี้ยังปล้ำให้กับ Impact Wrestling และสมาคมอิสระอื่นๆ
รุ่งนภา พงศ์ทิพย์สุคนธ์

ณัฏฐ์ธนิน คุณาธนาฒย์ หรือชื่อเดิมว่า รุ่งนภา พงศ์ทิพย์สุคนธ์ และชื่อเล่นว่า เก๋ เป็นนักแสดงชาวไทย มีชื่อจากการชนะเลิศการประกวดดัชชี่บอยแอนด์เกิร์ล ปี 2543
*ละคร วังวารี
*ละคร คู่กัดหัวใจฟัดเหวี่ยง
*ละคร กรงเพชร
*ละคร ตกกระไดหัวใจพลอยโจน
*ละคร เหยี่ยวสาวมือใหม่
*ละคร รักล้นซอย
*ละคร เล่ห์ร้าย อุบายรัก
*ละคร รักเล่ห์เพทุบาย
*ละคร หัวใจลัดฟ้า
*ภาพยนตร์เรื่อง เก้าพระคุ้มครอง
*พิธีกรรายการ เจโซน (ช่อง 7 สี)
*พิธีกรรายการ Ruby sky (ทรูวิชั่นส์ 73 Travel Channel Thailand)
วี 509 แคสซิโอเปีย

วี 509 แคสซิโอเปีย  เป็นดาวยักษ์ใหญ่ยิ่งเหลืองที่อยู่ห่างจากโลก[] 7,800 ปีแสงในกลุ่มดาวแคสซิโอเปีย มันถูกจัดประเภทเป็นดาวแปรแสงกึ่งปกติและความส่องสว่างปรากฏของแปรผันระหว่าง +4.75 ถึง +5.5.
ด้วยแรงอธิษฐาน

ด้วยแรงอธิษฐาน เป็นนวนิยายรักจากบทประพันธ์ของ กิ่งฉัตร ที่ผสมผสานระหว่างเรื่องราวของกฎแห่งกรรม การกลับชาติมาเกิด และดวงจิตที่แรงกล้ายามเมื่อลมหายใจสุดท้ายจะหลุดออกจากร่าง ตีพิมพ์ครั้งแรกเมื่อปี พ.ศ. 2538 โดยสำนักพิมพ์ ณ บ้านวรรณกรรม ตีพิมพ์ครั้งล่าสุด (ครั้งที่ 14) โดยสำนักพิมพ์อรุณ มีการนำไปทำเป็นละครโทรทัศน์ในพ.ศ. 2539 พ.ศ. 2553 และ พ.ศ. 2561 นำแสดงโดย เจษฎาภรณ์ ผลดี และ นิษฐา จิรยั่งยืน ออกอากาศทุกวันพุธ-พฤหัสบดี เวลา 20.20 - 22.50 น. เริ่มออกอากาศตอนแรกวันพฤหัสบดีที่ 20 กันยายน พ.ศ. 2561 ต่อจากละคร นางบาป
ตำบลหินดาด (อำเภอด่านขุนทด)

ตำบลหินดาด เป็นตำบลหนึ่งในอำเภอด่านขุนทด จังหวัดนครราชสีมา แยกออกจากตำบลตะเคียนเมื่อ 9 พฤศจิกายน พ.ศ. 2514 พื้นที่ทั้งหมดอยู่ในบริหารโดย องค์การบริหารส่วนตำบลตำบลหินดาด
หมู่บ้าน.
ปัจจุบัน ตำบลหินดาดแบ่งออกเป็น 24 หมู่บ้าน ได้แก่
<templatestyles src="Div col/styles.css"/>
โดยมีหมู่บ้านตอนแรก 9 หมู่บ้าน
ข้อมูลทั่วไป.
ชาวบ้านส่วนใหญ่นับถือพระพุทธศาสนานิกายเถรวาท มีวัด 17 แห่ง โรงเรียนประถมศึกษา 7 โรง โรงเรียนมัธยมศึกษา 1 โรง (คือ โรงเรียนปราสาทวิทยาคม) มีโรงงานอุตสาหกรรม 1 แห่ง มีเส้นทางคมนาคมหลัก คือ ทางหลวงแผ่นดินหมายเลข 2256 ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่
พระเจ้าอิดริสที่ 1 แห่งลิเบีย

สมเด็จพระเจ้าอิดริสที่ 1 แห่งลิเบีย , (พระนามเดิม: ซัยยิด มุฮัมมัด อิดริส บิน มุฮัมมัด อัลมะห์ดี อัสเซนุสซียะห์; Sayyid Muhammad Idris bin Muhammad al-Mahdi as-Senussi), 13 มีนาคม ค.ศ. 1890 – 25 พฤษภาคม ค.ศ. 1983), ทรงเป็นพระมหากษัตริย์พระองค์แรกและพระองค์เดียวแห่งราชอาณาจักรลิเบีย เสวยราชสมบัติระหว่าง ค.ศ. 1951 - 1969 และประมุขแห่งราชวงศ์เซนุสซี (Senussi)
ตำบลตลาดไทร (อำเภอชุมพวง)

ตลาดไทร เป็นตำบลหนึ่งในอำเภอชุมพวง จังหวัดนครราชสีมา โดยแยก 9 หมู่บ้าน ออกจากตำบลสาหร่าย เมื่อ 23 ธันวาคม พ.ศ. 2501 พื้นที่ทั้งหมดอยู่ในความรับผิดชอบของ องค์การบริหารส่วนตำบลตลาดไทร
หมู่บ้าน.
โดยมีหมู่บ้านตอนแรก 19 หมู่บ้าน คือ 
ศาสนา.
ชาวบ้านส่วนใหญ่นับถือพระพุทธศาสนานิกายเถรวาท 
การศึกษา.
ศูนย์พัฒนาเด็กเล็ก 3 แห่ง
โรงเรียนประถมศึกษา 8 แห่ง
โรงเรียนมัธยมศึกษา 1 แห่ง
อ้งอิง.
<templatestyles src="Reflist/styles.css" />
หน่วยฐานเอสไอ

หน่วยฐานเอสไอ  เป็นหน่วยที่ระบบหน่วยวัดระหว่างประเทศกำหนดไว้เป็นพื้นฐาน โดยหน่วย เอสไออื่น ๆ ที่เรียกว่าหน่วยอนุพันธ์เอสไอ จะเกิดจากการนำหน่วยฐานเอสไอมาประกอบกันทั้งหมด หน่วยฐานเอสไอมีทั้งหมด 7 หน่วยและเริ่มใช้ในปีพ.ศ.2503ได้แก่
การปรับปรุงนิยาม.
ตั้งแต่ปีการประชุมระบบเมตริกในปี ค.ศ. 1875 เป็นต้นมามีการปรับปรุงนิยามของเอสไอและเพิ่มจำนวนหน่วยฐานเอสไอหลายครั้ง หลังจากที่มีการเปลี่ยนนิยามหน่วยเมตรใหม่ในปี ค.ศ. 1960 หน่วยกิโลกรัม จึงเป็นหน่วยเดียวที่นิยามจากสิ่งที่มนุษย์สร้างขึ้น ทั้ง ๆ ที่หน่วยอื่น ๆ จะนิยามจากคุณสมบัติทางธรรมชาติ แต่ว่าหน่วยโมล แอมแปร์ และ แคนเดลา ก็มีนิยามที่ขึ้นต่อหน่วยกิโลกรัมด้วย ทำให้นักมาตรวิทยาหลายคนพยายามหาวิธีการนิยามหน่วยกิโลกรัมใหม่จากค่าคงที่พื้นฐานในธรรมชาติ เช่นเดียวกับการที่หน่วยเมตรถูกนิยามโดยผูกติดกับความเร็วของแสง
ในการประชุม CGMP ครั้งที่ 21 ในปี ค.ศ. 1999 ได้พยายามค้นหาวิธีการในการนิยามหน่วยกิโลกรัมนี้ โดยแนะนำให้ผูกนิยามของกิโลกรัมติดกับค่าคงที่พื้นฐานทางธรรมชาติ ซึ่งน่าจะเป็นค่าคงที่ของพลังค์หรือค่าคงที่อาโวกราโดร
ในปี ค.ศ. 2005 การประชุม CIPM ครั้งที่ 94 ได้รับรองการเตรียมการนิยามหน่วยกิโลกรัม แอมแปร์และเคลวินใหม่ และบันทึกการนิยามโมลในรูปแบบของเลขอโวกราโดร ในการประชุม CGPM ครั้งที่ 23 ในปี ค.ศ. 2007 ตัดสินว่าให้เลื่อนการเปลี่ยนแปลงดังกล่าวไปจนถึงการประชุมครั้งถัดไปในปี ค.ศ. 2011 
ในปี ค.ศ. 2018 การประชุม CGPM ครั้งที่ 26 มีมติเปลี่ยนนิยามหน่วยสี่หน่วย ได้แก่ กิโลกรัม แอมแปร์ เคลวิน และโมล โดยให้อ้างอิงจากค่าคงที่พื้นฐานทางธรรมชาติ การเปลี่ยนแปลงนี้ทำให้หน่วยกิโลกรัมมีนิยามที่อ้างอิงจากค่าคงที่ของพลังค์ จากเดิมที่เป็นวัตถุมวลต้นแบบในประเทศฝรั่งเศส ซึ่งมีความเสี่ยงที่มวลจะเปลี่ยนแปลงได้แม้ได้รับการดูแลรักษาอย่างดี
เลย์ลา อีล

เลย์ลา อีล (Layla El) เกิดวันที่ 25 มิถุนายน ค.ศ. 1977 เป็นนักมวยปล้ำอาชีพชาวอังกฤษที่เซ็นสัญญากับสมาคมWWEในชื่อ เลย์ลา (Layla) อดีตคู่แท็กทีมกับมิเชล แมคคูลในชื่อทีมเลย์คูล เป็นอดีตแชมป์โลกหญิง WWE 1สมัย และแชมป์ดีวาส์ 1สมัย ปัจจุบันได้รีไทร์เลิกปล้ำแล้ว
เลย์ลา

เลย์ลา  เป็นเพลงจากอัลบั้ม "Layla and Other Assorted Love Songs" ของวงเดเร็กแอนด์เดอะโดมิโนส์ วงดนตรีแนวบลูส์ร็อกในช่วงทศวรรษ 1970 แต่งโดยอีริก แคลปตันและจิม กอร์ดอน เคยติดอันดับสองครั้งในปี 1970 บรรเลงโดยเดเร็กแอนด์เดอะโดมิโนส์ และเมื่อแคลปตัน นำมาบรรเลงในแบบอคูสติก ในอัลบัม "Unplugged" ปี 1993 ก็ติดอันดับอีกครั้งหนึ่ง พร้อมกับได้รับรางวัลแกรมมีสาขาเพลงร็อกยอดเยี่ยม ประจำปีนั้น
อีริก แคลปตัน แต่งเพลงนี้โดยได้รับแรงบันดาลมาจากการที่เขาหลงรักแพตตี บอยด์ ภรรยาของจอร์จ แฮริสัน เพื่อนสนิทของเขา โดยแคลปตันเองก็ไม่ได้ปิดบังความรู้สึกนี้ต่อเพื่อนๆ ในวง และก็ยังคงมิตรภาพที่ดีต่อกันมา เมื่อบอยด์กับแฮริสันหย่าขาดกันในปี ค.ศ. 1974 เธอได้มาใช้ชีวิตกับแคลปตัน และแต่งงานกันในอีกห้าปีถัดมา ในปี ค.ศ. 1979 ชื่อเพลง "Layla" นี้ มาจากตำนาน "Layla and Majnun" (ليلى ومجنون) ของเปอร์เซียในคริสต์ศตวรรษที่ 12 เกี่ยวกับบุคคลที่มีอยู่จริงในประวัติศาสตร์ สมัยศตวรรษที่ 7 
ในปี 2004 เพลงนี้ได้รับการจัดอันดับโดยนิตยสารโรลลิงสโตน ติดอันดับ 27 จาก 500 เพลงยอดเยี่ยมตลอดกาล
อันโตนิโอ อาดัน

อันโตนิโอ อาดัน การ์ริโด (เกิด 13 พฤษภาคม ค.ศ. 1987) เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้กับสโมสรสปอร์ติงลิสบอน
อาชีพนักฟุตบอล.
อาดันเข้าร่วมสโมสรฟุตบอลเรอัลมาดริดในตำแหน่งผู้รักษาประตูมือหนึ่ง ตั้งแต่ทีมสำรองชุดเซของเรอัลมาดริดในฤดูกาล 2004-2005 ลงเล่นทั้งหมด 36 นัด อาดันลงเล่นในลาลิกานัดแรกเมื่อวันที่ 13 กุมภาพันธ์ 2011 จากการเปลี่ยนตัวลงไปแทนที่อิเกร์ กาซิยัส ในครึ่งหลังของนัดที่เอาชนะอัสปัญญ็อล 1–0 และได้ลงเล่นเป็นตัวจริงอีกครั้งในนัดถัดมา โดยที่เรอัลมาดริดเปิดบ้านรับการมาเยือนของเลบันเต และอาดันสามารถเก็บคลีนชีตได้ในนัดนี้ เมื่อเรอัลมาดริดสามารถเอาชนะได้ 2–0
ญะมาฮีรียะฮ์

ญะมาฮีรียะฮ์  เป็นคำในภาษาอาหรับที่มีความหมายโดยทั่วไปว่า "รัฐของปวงชน" คำดังกล่าวเป็นคำสร้างใหม่ ประดิษฐ์ขึ้นโดยมูอัมมาร์ กัดดาฟี ในเดอะกรีนบุ๊ก ซึ่งมีเจตนาที่จะใช้เป็นคำทั่วไปซึ่งสามารถใช้คำว่า "สาธารณรัฐประชาชน" แทนได้ และอธิบายถึงรูปแบบความเป็นรัฐของลิเบีย
ในปรัชญาการเมืองอย่างเป็นทางการของลิเบีย ระบบนี้ถือว่าแตกต่างจากประเทศอื่นในโลก ถึงแม้ว่าจะเป็นลักษณะที่เป็นจริงของทฤษฎีสากลที่สาม ซึ่งเสนอโดยกัดดาฟีซึ่งใช้กับโลกที่สามทั้งหมดก็ตาม คำดังกล่าวใช้กับลิเบียเท่านั้นในทางปฏิบัติ ถึงแม้ว่ากัดดาฟีจะไม่ถือครองตำแหน่งทางการเมืองใด ๆ ก็ตาม เขาก็ได้รับการยกย่องว่าเป็น "ภราดาผู้นำและผู้ชี้ทางแห่งการปฏิวัติ" หรือ "ผู้ชี้นำการมหาปฏิวัติวันที่ 1 กันยายน แห่งมหาสาธารณรัฐสังคมนิยมประชาชนอาหรับลิเบีย" ในแถลงการณ์ของรัฐบาลหรือสื่อทางการ 
สมัชชาและรัฐบาลชนเผ่า.
รัฐบาลลิเบียประกาศว่าลิเบียเป็นประชาธิปไตยทางตรง โดยไม่มีพรรคการเมือง ปกครองโดยประชากรผ่านสภาท้องถิ่นที่ได้รับการเลือกตั้งและหน่วยการปกครองท้องถิ่น (ชื่อว่า สภาประชาชนพื้นฐาน) ทางการได้โน้มน้าวดูถูกเหยียดหยามแนวคิดรัฐชาติ และพันธะชนเผ่ายังคงมีความสำคัญมากแม้แต่ในลำดับยศทหาร
ศิวดล จันทเสวี

ศิวดล จันทนเสวี (ชื่อเล่น ท๊อฟฟี่; เกิด 26 ธันวาคม พ.ศ. 2521) เป็นชาวอำเภอเมือง จังหวัดชัยนาท ก่อนหน้าที่จะเข้าวงการ เคยเป็นนักแสดงเลียนแบบ อ่าง เถิดเทิงจากรายการตีสิบ ผลงานในปัจจุบัน เป็นนักแสดงประจำของเวิร์คพอยท์ เอ็นเทอร์เทนเมนท์ เป็นนักร้องนำวง “สามบาทห้าสิบ” (cover วง Room39) และเป็นพิธีกรรายการ The ghost secret ไขความลับโลกวิญญาน สมรสกับ ชนัฏดา จันทนเสวี (จูล) มีบุตรชาย 1 คน มีธุรกิจส่วนตัว แบรนด์จั๊บฟี่ บริษัทฟีฟี่ฟู๊ด จำกัด และ บริษัท บุญสัมพันธ์ จำกัด
นักร้องนำวง “สามบาทห้าสิบ”
หน่วยที่ยอมรับให้ใช้แก่ระบบเอสไอ

มีหน่วยวัดบางหน่วยซึ่งไม่ได้เป็นส่วนหนึ่งของระบบหน่วยวัดระหว่างประเทศ (ระบบเอสไอ) 
แต่ได้รับการยอมรับให้ใช้แก่ระบบหน่วยวัดระหว่างประเทศ เนื่องจากเป็นพหุคูณหรือพหุคูณย่อยของหน่วยเอสไอ นิยมใช้กันอย่างแพร่หลายมากกว่า หรือสะดวกกว่าสำหรับวิทยาศาสตร์บางสาขา
หน่วยวัดธรรมชาติ.
หน่วยวัดธรรมชาติถูกกล่าวถึงในแผ่นพับ SI พิมพ์ครั้งที่ 8 แต่ไม่ถูกกล่าวถึงในฉบับปัจจุบัน(พิมพ์ครั้งที่ 9)
หน่วย CGS.
หน่วย CGS ถูกสร้างจากหน่วยฐาน 3 หน่วย คือ เซนติเมตร กรัม และวินาที มีหลายระบบ ได้แก่ระบบ CGS-ESU(ไฟฟ้าสถิต) CGS-EMU(ไฟฟ้าแม่เหล็ก) และ CGS-Gaussian โดย CGS-Gaussian มีข้อได้เปรียบในบางสาขาของฟิสิกส์ จึงถูกกล่าวถึงในแผ่นพับ SI พิมพ์ครั้งที่ 8
เซซามีสตรีท

<ns>0</ns>
 <revision>
 <parentid>11481406</parentid>
 <timestamp>2024-11-20T20:36:00Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11960085</origin>
 <model>wikitext</model>
 <format>text/x-wiki</format>
เซซามี สตรีท  เป็นรายการโทรทัศน์สำหรับเด็กของสหรัฐอเมริกา ออกอากาศทางเครือข่ายสถานี พับลิกบรอดคาสติงเซอร์วิส (พีบีเอส) อย่างต่อเนื่องตั้งแต่ปี ค.ศ. 1969 จนถึงปัจจุบัน
เซซามี สตรีท เกิดขึ้นจากแนวคิดของ โจแอน แกนซ์ คูนีย์ ผู้อำนวยการสร้าง กับ ลอยด์ มอริซเซต ผู้บริหาร มูลนิธิคาร์เนกี โดยได้รับเงินสนับสนุนเบื้องต้นจากมูลนิธิคาร์เนกี, มูลนิธิฟอร์ด และจากรัฐบาลกลางของสหรัฐอเมริกา เป็นเงิน 8 ล้านดอลลาร์สหรัฐ ก่อตั้งองค์กรชื่อ Children's Television Workshop (CTW) เพื่อผลิตรายการโทรทัศน์สำหรับเด็กก่อนวัยเรียน ปัจจุบันนี้องค์กรนี้ใช้ชื่อว่า เซซามี เวิร์กชอป (Sesame Workshop)
ตัวละครหลักของเซซามี สตรีท เป็น หุ่นเชิด จากการออกแบบ เชิดและพากย์เสียงของ จิม เฮนสัน, แฟรงค์ ออซ และ เคอร์มิต เลิฟ เช่น เออร์นี, เบิร์ท, โกรเวอร์, บิกเบิร์ด, เอลโม, กบเคอร์มิต 
นับถึงปี 2009 ซึ่งรายการมีอายุครบ 40 ปี รายการนี้ได้รับ รางวัลแกรมมี มาแล้ว 8 รางวัล และ รางวัลเอมมี 118 รางวัล โดยถูกออกอากาศใน 20 ภาษาจาก 120 ประเทศทั่วโลก จากการสำรวจประเมินว่าเด็กอเมริกันมากกว่า 77 ล้านคนเคยรับชมรายการนี้ โดยการสำรวจในปี 1996 พบว่าเด็กอเมริกันก่อนวัยเรียนถึง 95% เคยรับชมรายการนี้เมื่ออายุได้ 3 ปี 
เชิงอรรถ.
<templatestyles src="Reflist/styles.css" />
Bacillus thuringiensis

บาซิลลัสทูริงจิเอนซิส  หรือ บีที เป็นแบคทีเรียที่อาศัยอยู่ในดิน ซึ่งสามารถใช้เป็นทางเลือกในการกำจัดศัตรูพืชแบบชีวภาพได้
"บีที" ก็มีอยู่ไส้ของหนอนผีเสื้อหลายๆชนิดทั้งผีเสื้อและผีเสื้อกลางคืน
ในระยะการออกสปอร์ บีทีหลายๆสายพันธุ์จะผลิตโปรตีนผลึก (proteinaceous inclusions) พร้อมกับโปรตีนคริสตัล (Crystal, Cry toxin) ซึ่งเป็น ประเภท δ-endotoxins โปรตีนนี้เองที่มีฤทธิเป็นสารกำจัดแมลง บีทีท็อกชินหรือครายท็อกซิน (Bt toxin or Cry toxin) เป็นสารฆ่าแมลงที่ไม่มีอันตรายต่อมนุษย์ เนื่องจากว่า บีที จะทำงานในระบบกระเพาะซื่งเป็นเบส ซื่งกระเพาะแบบนี้ไม่พบในกลุ่มสัตว์ที่มีกระดูกสันหลังเช่นมนุษย์ ดังนั้น จึงไม่มีอันตรายต่อสัตว์เลี้ยงทั่วไปและมนุษย์ ในปัจจุบัน มี บีทีท็อกซินอยู่ทั้งหมด 57 ชนิด แต่ละชนิดมีผลต่อแมลงแตกต่างกัน ตัวอย่างเช่น Cry1Aa และ Cry2A มีผลต่อผีเสื้อและผีเสื้อกลางคืน ส่วน Cry5 มีผลต่อแมลงประเภทยุง
บีทีจะทำงานก็ต่อเมื่อได้รับการบริโภคเข้าไปในแมลง ดังนั้น จึงมีผลเฉพาะแมลงบางกลุ่ม ทำให้แมลงที่ไม่ใช่ศัตรูพืชไม่ได้ถูกกำจัดไปด้วย จึงเป็นผลดีต่อระบบนิวเศน์
บีทีถูกเริ่มใช้ในรูปแบบของยาฆ่าแมลงในปี 1956 ในชื่อของ Thuricide ในปี 1991 พืชชนิดแรกที่ได้รับการตัดต่อทางพันธุกรรมให้สามารถผลิตบีทีได้ได้ออกมาจำหน่าย นั่นคือ ฝ้ายที่ผลิตบีที ในขณะนี้ มีพืชที่สามารถผลิตบีทีปลูกอยู่เกิบ 200 ล้าน เอเคอร์ทั่วโลก ทั้งนี้ รวมถึงข้าวโพดบีที ผ้าฝ้ายบีที ยาสูบบีที ข้าวและมะเขือเทศ
ผักกาดก้านขาว

ผักกาดก้านขาว (ชื่อวิทยาศาสตร์: "Brassica napus") เป็นพืชดอกสีเหลืองสดในวงศ์ผักกาด (Brassicaceae) ผักกาดก้านขาวเป็นแหล่งใหญ่อันดับสามที่ใช้ในการผลิตน้ำมันพืชของโลกใน ค.ศ. 2000 เมล็ดจากผักกาดยังสามารถผลิตเป็นน้ำมันคาโนลาเพื่อบริโภค อีกทั้งน้ำมันจากผักกาดก้านขาวยังใช้ในผลิตไบโอดีเซลได้ เกษตรกรมักปลูกพืชชนิดนี้เพื่อฟื้นฟูดินในฤดูหนาว นอกจากนั้นใบและก้านของผักกาดก้านขาวยังกินได้อีกด้วย
ผักกาดก้านขาวมีชื่อพื้นเมืองอื่นดังนี้ ผักกาดมูเซอ, ผักกาดยาง (เชียงใหม่) และสะเบเด๊าะ (กะเหรี่ยง, แม่ฮ่องสอน)
การผลิต.
องค์การอาหารและการเกษตรแห่งสหประชาชาติรายงานการผลิตผักกาดก้านขาวทั่วโลกที่ 36 ล้านคนในฤดูกาล 2003–2004 และประมาณการที่ 58.4 ล้านตันในฤดูกาล 2010–2011
หมายเหตุ.
<templatestyles src="Reflist/styles.css" />
ไอโซเมอร์

ไอโซเมอร์  เป็นโมเลกุลที่มีสูตรเคมีเหมือนกันแต่มีโครงสร้างทางเคมีต่างกัน 
ไอโซเมอร์ 2 ตัวไม่จำเป็นจะต้องมีคุณสมบัติคล้ายกัน เว้นแต่ว่าไอโซเมอร์ทั้งสองจะอยู่ในหมู่ฟังก์ชันเดียวกัน
ไอโซเมอร์มีหลายชนิดเช่น stereoisomers, enantiomers, geometrical isomers, เป็นต้น
ตัวอย่าง.
โพรพานอล (Propanol).
โพรพานอลมีสูตรเคมี C3H8O (หรือ C3H7OH) และพบได้ 2 ไอโซเมอร์: propan-1-ol (n-propyl alcohol; I) และ propan-2-ol (isopropyl alcohol; II)
หมายเหตุตำแหน่งอะตอมของออกซิเจน นั้นแตกต่างระหว่างไอโซเมอร์ทั้งสอง: ในไอโซเมอร์แรกอะตอมของออกซิเจนติดกับคาร์บอนตัวปลาย ขณะที่ในไอโซเมอร์ที่ 2 อะตอมของออกซิเจนจะติดกับคาร์บอนตัวกลาง
อย่างไรก็ตาม C3H8O ยังมีอีกไอโซเมอร์ที่มีคุณสมบัติแตกต่างกันมาก ไอโซเมอร์ที่สามคือ: methoxyethane (methyl-ethyl-ether; III) ซึ่งเป็นอีเทอร์ ไม่ใช่แอลกอฮอล์ และก็ไม่มีกลุ่ม ไฮดรอกซิล
คุณสมบัติทางเคมีของ methoxyethane ก็จะคล้ายกับ ethers ตัวอื่นๆมากกว่าโพรพานอล
แฟรี่ พลาซ่า

ห้างสรรพสินค้าแฟรี่ พลาซ่า เป็นห้างสรรพสินค้าท้องถิ่น ที่เปิดให้บริการมาอย่างยาวนานในจังหวัดขอนแก่น ก่อตั้งโดย นายวรพงษ์ พัฒนพีระเดช ตั้งแต่ปี 2509 และในปี 2538 ได้เปิดศูนย์สรรพสินค้าแฟรี่ พลาซ่า สาขากลางเมือง มีพื้นที่รวม 35,941 ตร.ม. โดยเป็นอาคารพื้นที่ขาย 2 ชั้นและอาคารจอดรถ 11 ชั้น ซึ่งสามารถจอดรถได้ราว 479 คัน ตั้งอยู่ที่ 69/9 ถนนกลางเมือง ต.ในเมือง อ.เมืองขอนแก่น จ.ขอนแก่น 40000
จากนั้นในปี 2544 ได้ขยายพื้นที่ขายเพิ่มขึ้น อีก 4,590 ตร.ม. เพื่อสร้างโรงภาพยนตร์อีก 4 โรง ซึ่งปัจจุบัน ศูนย์สรรพสินค้าแฟรี่ พลาซ่าประกอบได้ด้วย อาคารพื้นที่ขายส่วนเดิม 2 ชั้น เป็น ส่วนห้างสรรพสินค้า, เทสโก้ โลตัส, ร้านค้าท้องถิ่น และร้านอาหารต่าง ๆ เช่น ที่ชั้น 1 ได้แก่ KFC, McDonalds, The Pizza Company, Swensens, Black Canyon, Daidomon, ร้านขนมจีนบุฟเฟ่ต์กินเส้น ฯลฯ บริเวณชั้น 2 ได้แก่ Chester's Grill, Hachiban Ramen, Hotpot, ร้านอาหารไทยบุฟเฟต์อิ่มดี 
ส่วนโรงภาพยนตร์ในส่วนขยายจะอยู่ชั้นที่ 3-5 โดยมี 4 โรงชื่อโรงภาพยนตร์แฟรี่ ซินิเพล็กซ์
ที่ตั้งและเวลาให้บริการ.
สำหรับสถานที่ตั้ง ตั้งอยู่ติดถนนหลัก 2 ถนน คือ ถนน กลางเมือง และถนนหน้าเมือง โทรศัพท์ 043 321 971-4
ให้บริการทุกวัน 
วัน จันทร์- ศุกร์ เปิด 10.30-21.30 น.
วัน เสารํ-อาทิตย์ และวันหยุดนักขัตฤกษ์ เปิด 10.00-21.30 น.
การจัดสรรพื้นที่.
แฟรี่ พลาซา ประกอบด้วยพื้นที่สำคัญดังนี้
สนามบินบ้านธิ

สนามบินบ้านธิ  เป็นสนามบินรองขนาดเล็ก ตั้งอยู่ที่ตำบลบ้านธิ อำเภอบ้านธิ จังหวัดลำพูน 
แนวคิดการพัฒนา.
ในปี พ.ศ. 2548 ช่วงรัฐบาลพันตำรวจโททักษิณ ชินวัตร ได้มีแนวคิดในการพัฒนาเมืองด้านตะวันออกของเมืองเชียงใหม่ เพื่อรองรับการพัฒนาและการขยายเมืองในอนาคต โดยพื้นที่ดังกล่าวครอบคลุมพื้นที่อำเภอสันกำแพง และอำเภอบ้านธิ รวมทั่งมีแนวความคิดในการพัฒนาและยกระดับสนามบินบ้านธิ ให้เป็นท่าอากาศยาน เพื่อรองรับการขยายตัวดังกล่าวด้วย
รายชื่อสายการบิน.
สายการบินในประเทศ.
"ไม่มีสายการบินพาณิชย์เปิดให้บริการ"
ฟันดังโก

เคอร์ติส เจมส์ ฮัสเซย์ (Curtis James Hussey; 22 กรกฎาคม ค.ศ. 1983) เป็นนักมวยปล้ำอาชีพชาวอเมริกันที่เซ็นสัญญากับWWEในนาม ฟันดังโก (Fandango) อดีตสังกัดฟลอริดาแชมเปียนชิปเรสต์ลิง(FCW) เป็นผู้ชนะการแข่งขันNXTซีซั่น4 ใช้ชื่อ จอห์นนี เคอร์ติส (Johnny Curtis)
ประวัติอาชีพ.
ฟันดังโกเปิดตัวในสแมคดาวน์ปี 2013 ได้เปิดศึกกับคริส เจริโคโดยในรอว์ 18 มีนาคม เจริโคให้สัมภาษณ์เกี่ยวกับแมตช์ชิงแชมป์อินเตอร์คอนติเนนทัล ฟันดังโกเข้ามาขัดจังหวะ แต่เจริโคล้อเลียนชื่อของฟันดังโก ทำให้ฟันดังโกบอกว่าแกจะต้องเรียนรู้วิธีเรียกให้ถูก<ref name=Raw3/18/13></ref> ในสแมคดาวน์ 22 มีนาคม เจริโคมีแมตช์กับแจ็ก สแวกเกอร์ พยายามจะใส่ Lionsault แต่ฟันดังโกโดดขึ้นมาเตะก้านคอ ก่อนจะเป็นสแวกเกอร์ใส่ Swagger bomb กดนับ 3 ชนะ หลังแมตช์ฟันดังโกตามมาอัดเจริโคต่อและถามว่าชั้นชื่ออะไร ก่อนปิดท้ายด้วยท่า Leg drop ในรอว์ 25 มีนาคม ฟันดังโกเปิดตัวออกมา แต่เจริโควิ่งออกมาอัดทำให้ฟันดังโกหนีไป หลังจากที่เจริโคเอาชนะดอล์ฟ ซิกก์เลอร์ไปได้ หลังแมตช์บิ๊กอีมาลอบทำร้ายเจริโคแล้วจับใส่ท่าไม้ตายซ้ำอีก ฟันดังโกออกมาต่อยเจริโคซ้ำอีกเป็นชุดต่อด้วยท่าไม้ตาย Diving Legdrop คืนเดียวกันเจริโคให้สัมภาษณ์ว่าเขาไปคุยกับวิกกี เกร์เรโรมาแล้ว และขอให้จัดแมตช์เจอกับฟันดังโกในเรสเซิลเมเนีย ครั้งที่ 29 และฟันดังโกชนะ และได้รีแมตช์แพ้เจริโคในเอ็กซ์ตรีมรูลส์ (2013) ในมันนีอินเดอะแบงก์ (2013)ได้ร่วมชิงกระเป๋าสิทธิ์ชิงแชมป์โลกเฮฟวี่เวทซึ่งแดเมียน แซนดาวชนะ ในรอว์ 23 ธันวาคม ฟันดังโกชนะดอล์ฟ ซิกก์เลอร์และได้สัญญาชิงแชมป์อินเตอร์กับบิ๊กอีในรอว์สัปดาห์ถัดมาแต่ไม่ได้แชมป์ ในปี 2016 ได้ร่วมทีมกับไทเลอร์ บรีซในนามบรีซังโก และได้แชมป์แท็กทีม NXTร่วมกันในปี 2020 ในปี 2021 ได้ออกจาก WWE
ชีวิตส่วนตัว.
เขาอาศัยอยู่ในแทมปา, ฟลอริดา เป็นแฟนของวิดีโอเกมและซีรีส์แฟนตาซีโดยเฉพาะอย่าง Final Fantasy XIII เขาสนับสนุนบอสตันเรดซอกซ์และเอฟเวอร์ตัน บางส่วนของงานอดิเรกของเขารวมถึงการสเก็ตบอร์ดและการเก็บรวบรวมดาดฟ้าสเกตบอร์ด; นอกจากนี้เขายังเป็นเจ้าของกว่า 300 วิดีโอเทปที่ผ่านมา WWE, WCW และ ECW ในฤดูร้อนของปี 2013 เขาได้สักแขนครึ่งบนขาของเขามีวงดนตรีที่เขาชื่นชอบ
สื่ออื่นๆ.
วิดีโอเกม.
เขาเป็นตัวละครในวิดีโอเกมของ WWE 2K
ภาษาเตอดรัฮ

ภาษาเตอดรัฮ ภาษาดีดรัฮ หรือ ภาษาเมอดรา มีผู้พูด 9,140 คนในประเทศเวียดนาม (พ.ศ. 2543) ในจังหวัดกอนตูม ทางภาคใต้ของเวียดนาม จัดอยู่ในตระกูลภาษาออสโตรเอเชียติก กลุ่มภาษามอญเขมร สาขามอญ-เขมรตะวันออก สาขาย่อยบัฮนัร
อาการระคายเคืองเยื่อหุ้มสมอง

อาการระคายเคืองเยื่อหุ้มสมอง หรืออาการคอแข็งเกร็ง  เป็นอาการแสดงทางการแพทย์ประกอบด้วยลักษณะร่วมสามอย่าง ได้แก่ คอแข็ง (nuchal rigidity, neck stiffness) แพ้แสงจ้า (photophobia) และปวดศีรษะ เป็นสัญญาณแสดงว่ามีการระคายเคืองของเยื่อหุ้มสมอง อาจพบในโรคเยื่อหุ้มสมองอักเสบ ภาวะเลือดออกใต้เยื่อหุ้มสมองชั้นกลาง และโรคอื่นๆ
การชัก

อาการชัก  คือภาวะที่ผู้ป่วยมีอาการบางอย่างอยู่เป็นระยะเวลาหนึ่ง ซึ่งเกิดจากการทำงานมากผิดปกติและไม่สัมพันธ์กันของเซลล์ประสาทในสมอง อาการภายนอกอาจมีได้หลากหลาย ตั้งแต่การเกร็งกระตุกทั่วร่างกายพร้อมกับหมดสติ (การชักแบบเกร็งกระตุกทั้งตัว), การเคลื่อนไหวผิดปกติเพียงบางส่วนของร่างกายโดยอาจไม่มีการเปลี่ยนแปลงของระดับการรู้ตัว หรือมีในบางระดับ (การชักแบบเฉพาะที่), ไปจนถึงการหมดสติไปชั่วครู่โดยแทบไม่มีอาการปรากฏให้เห็น (การชักแบบเหม่อลอย) โดยส่วนใหญ่แล้วผู้ป่วยจะมีอาการเหล่านี้อยู่เพียงช่วงสั้นๆ ไม่เกิน 2 นาที และจะค่อยๆ ฟื้นกลับเป็นปกติโดยใช้เวลาระยะหนึ่ง ระหว่างที่มีอาการชักอาจมีอุจจาระราดหรือปัสสาวะราดได้
อาการชักมีทั้งที่เกิดขึ้นโดยมีสิ่งกระตุ้นและไม่มีสิ่งกระตุ้น โดยอาการชักแบบมีสิ่งกระตุ้นอาจเกิดขึ้นได้ชั่วคราวในภาวะต่างๆ เช่น น้ำตาลในเลือดต่ำ อาการถอนสุรา การดื่มสุราร่วมกับยาบางชนิด โซเดียมในเลือดต่ำ มีไข้ สมองติดเชื้อ หรือสมองกระทบกระเทือน เป็นต้น ส่วนอาการชักแบบไม่มีสิ่งกระตุ้นจะเกิดขึ้นโดยที่ไม่มีสาเหตุที่สามารถตรวจเจอหรือแก้ไขได้โดยตรง การชักแบบไม่มีสิ่งกระตุ้นอาจเกิดขึ้นได้บ่อยขึ้นในภาวะที่มีความเครียดหรืออดนอน หากผู้ป่วยมีอาการชักแบบไม่มีสิ่งกระตุ้นแล้วเกิดขึ้นซ้ำหรือมีความเสี่ยงที่จะเกิดขึ้นซ้ำจะให้การวินิจฉัยว่าเป็นโรคลมชัก ภาวะอื่นๆ ที่แสดงอาการเหมือนอาการชัก เช่น การเป็นลมหมดสติ การชักทางจิตใจ และอาการสั่น เป็นต้น
นกกก

นกกก เป็นนกขนาดใหญ่จำพวกนกเงือกนกกกสามารถพบได้ในป่าของอินเดีย, คาบสมุทรมลายู, สุมาตรา และอินโดนีเซีย ด้วยขนาดและสีทำให้นกฟอเรนติโนเป็นสัญลักษณ์ที่สำคัญเชิงวัฒนธรรมและพิธีกรรมในหลายชนเผ่า นกฟอเรนติโนเป็นนกที่มีอายุยืน นกในกรงเลี้ยงสามารถมีอายุได้ถึง 50 ปี ปกติจะกินผลไม้เป็นอาหาร โดยเฉพาะลูกไทร แต่บางครั้งจะกินสัตว์เลี้ยงลูกด้วยนมขนาดเล็ก, สัตว์เลื้อยคลาน และนกชนิดอื่นเป็นอาหาร
นกกกจัดเป็นนกเงือกชนิดที่ใหญ่ที่สุด มีความยาวลำตัวประมาณ 130-150 เซนติเมตร มีปีกสีแดงพาดเหลือง ปลายปีกเทา ไม่มีขนปกคลุมใต้ปีก หางสีทองพาดดำ ตัวผู้มีนัยน์ตาสีแดง ด้านหน้าโหนกที่อยู่บนปากมีสีดำ มีจะงอยปากที่ยาว ส่วนตัวเมียมีนัยน์ตาสีขาว ด้านหน้าโหนกไม่มีสีดำ ถือดาบเเหลมเส้นตรงปลายแหลม 
มีพฤติกรรมอยู่รวมกันเป็นฝูงขนาดเล็ก จนกว่าจะโตเต็มที่และหาคู่ได้ มีฤดูผสมพันธุ์ระหว่างเดือนมกราคม-พฤษภาคม โดยตัวผู้จะเป็นฝ่ายเกี้ยวพาราสีตัวเมีย และเสาะหาโพรงไม้ตามต้นไม้ใหญ่ที่นกหรือสัตว์อื่นทิ้งไว้ ทั้งนี้เนื่องจากนกกกไม่สามารถที่จะเจาะโพรงเองได้ เนื่องจากจะงอยปากไม่แข็งแรงพอ ตัวเมียจะใช้เวลาตัดสินใจเข้าโพรงนานอาจนานเป็นสัปดาห์ ทั้งนี้เพราะระยะเวลาที่ตัวเมียจะเข้าไปอยู่ในโพรงเพื่อวางไข่และเลี้ยงดูลูกอ่อนกินเวลานานถึง 3 เดือน ในระยะนี้นกเงือกตัวผู้จะเอาใจตัวเมียเป็นพิเศษด้วยการบินออกอาหารมาป้อนตัวเมียอยู่สม่ำเสมอ ขณะที่ตัวเมียเมื่อเข้าไปในโพรงแล้วจะปิดปากโพรงเหลือเพียงช่องพอให้ปากของตัวผู้ส่งอาหารมาได้เท่านั้น ด้วยมูล, เศษอาหาร และเศษไม้ในโพรง
นกเงือกตัวเมียใช้เวลากกไข่นาน 1 เดือน อาจวางไข่ได้ 2 ฟอง แต่ลูกนกตัวที่อ่อนแอกว่าอาจตายไปซึ่งเป็นวิถีตามธรรมชาติ เพื่อไม่ให้เป็นภาระของพ่อแม่ เมื่อลูกนกฟักเป็นตัว นกตัวผู้ต้องออกหาอาหารมากยิ่งขึ้นอาจมากถึงวันละ 10 เที่ยว ในระยะทางอาจไกลได้ถึง 10 กิโลเมตร ขณะที่นกตัวเมียจะเป็นฝ่ายสอนลูกนกปิดปากโพรงเพื่อป้องกันอันตรายจากสัตว์นักล่าต่าง ๆ ซึ่งเป็นการสอนที่จะตกทอดต่อไปเรื่อย ๆ จากรุ่นต่อรุ่น
เมื่อลูกนกโตพอที่จะบินเองได้แล้ว เนื้อที่ในโพรงเริ่มคับแคบ นกเงือกตัวเมียจะเป็นฝ่ายพังโพรงรังบินออกมาก่อน ขณะที่ลูกนกจะฝึกซ้อมบินด้วยการกระพือปีกในโพรงและปิดปากโพรงตามที่แม่นกสอน เมื่อลูกนกพร้อมที่จะบินเองแล้ว พ่อแม่นกจะรอให้ลูกนกพังโพรงและบินออกมาเองด้วยการล่อด้วยอาหาร และส่งเสียงร้อง เมื่อลูกนกหิวจะกล้าบินออกมาเอง ในระยะแรกพ่อแม่นกจะยังคอยดูแลลูก จนกว่าจะโตพอที่จะช่วยในการรำใส่คนได้
นกเงือกกรามช้าง

นกเงือกกรามช้าง หรือ นกกู๋กี้  เป็นนกในวงศ์นกเงือกพบในป่าจากทางตะวันออกเฉียงเหนือของประเทศอินเดียและประเทศภูฏาน, ทางตะวันออกและใต้จนถึงกลางภูมิภาคเอเชียตะวันออกเฉียงใต้และหมู่เกาะซุนดา ยกเว้น เกาะซูลาเวซี นกเงือกกรามช้างยาว 75–100 ซม. เพศผู้หนัก 1.8-3.65 กก. เพศเมียหนัก 1.36-2.7 กก. ทั้งสองเพศมีลักษณะต่างกัน ซึ่งคล้ายกันกับญาติใกล้ชิดของมันคือนกเงือกกรามช้างปากเรียบ แต่นกเงือกกรามช้างมีขีดสีเข้มที่คอส่วนล่าง (จึงเป็นที่มาของชื่อ "Bar-pouched")
ลักษณะ.
นกเงือกกรามช้างยาว 75–100 ซม. เพศผู้หนัก 1.8-3.65 กก. เพศเมียหนัก 1.36-2.7 กก. จะงอยปากยาวมีโหนกเป็นลอนหยักบริเวณด้านบนของปาก ปากด้านข้างเป็นรอยสัน ทั้งสองเพศมีลักษณะต่างกัน เพศผู้มีถุงใต้คอสีเหลืองขีดดำสองข้าง เพศเมียมีถุงสีฟ้า ลำตัวสีดำปลอด หางมีสีขาว ไม่มีขนปกคลุมใต้ปีก
ซึงรี

อี ซึง-ฮย็อน (เกิด 12 ธันวาคม ค.ศ. 1990) ชื่อในการแสดงว่า ซึงรี เป็นนักร้องและนักแต่งเพลงชาวเกาหลีใต้ และเป็นอดีตผู้อำนวยการผับเบิร์นนิ่งซันรู้จักกันในฐานะสมาชิกที่อายุน้อยที่สุดของบอยแบนด์เกาหลีใต้ บิกแบง
เมื่อวันที่ 11 มีนาคม ค.ศ. 2019 ซึงรีประกาศยุติกิจกรรมในอุตสาหกรรมบันเทิงท่ามกลางข้อกล่าวหาเรื่องการจัดหาโสเภณีเมื่อปี ค.ศ. 2015
ประวัติ.
สู่วงการ.
ก่อนที่จะเป็นสมาชิกวงบิ้กแบง , ในบ้านเกิดของซึงรี ควังจู เขายังเป็นหัวหน้าและสมาชิกเต้นในวง "II Hwa" , ซึงรีเป็นที่รู้จักจากความสามารถทางการเต้น , การปรากฏตัวของซิงรีครั้งแรกบนโทรทัศน์ในรายการเรียลลิตี้ "Let's Cokeplay: Mnet Battle Shinhwa" กลับการแสดงร่วมกับวง Shinnhwa จนทางวงต้องกล่าวว่านี้อาจจะเป็น Shinnhwa ที่สอง
หลังจากการสอบผ่านเข้ามหาวิทยาลัย ซึงรี ได้รับการยอมรับจากมหาวิทยาลัยจุงอัง และเริ่มการศึกษาวิทยาลัยของเขาในช่วงฤดูใบไม้ผลิ ค.ศ. 2010 พร้อมกับ ยูริ และ ซูยอง แห่งวงเกิลส์เจเนอเรชัน
2019: ออกจากวงการ.
ในปี ค.ศ. 2019 ซึงรีเป็นหนึ่งในผู้ต้องสงสัยจากการเสนอขายโสเภณีให้กับลูกค้าเมื่อปี ค.ศ. 2015 เมื่อวันที่ 11 มีนาคม ซึงรีประกาศยุติกิจกรรมในอุตสาหกรรมบันเทิง สืบเนื่องจากข้อพิพาทอย่างต่อเนื่องของเขา ต่อมา วายจีเอนเตอร์เทนเมนต์ประกาศยกเลิกสัญญากับซึงรีเมื่อวันที่ 13 มีนาคม 
เขาถูกฟ้องใน ค.ศ. 2020 ร่วมกับจอง จุน-ย็อง, ยง จุน-ฮย็อง, ชเว จง-ฮุน และอี จง-ฮย็อนหลังตำรวจสืบสวนคดีผับฉาวเบิร์นนิ่งซัน ซึ่งเริ่มพิจารณาคดีทางทหารในวันที่ 27 มกราคม ค.ศ. 2022 โดยรับ 9 ข้อหาศาลลงโทษจำคุก 1 ปี 6 เดือน
สโมสรฟุตบอลมาแชร์ชัยภูมิ

สโมสรมาแชร์ ชัยภูมิ เอฟซี เป็นสโมสรฟุตบอลอาชีพในประเทศไทยโดยเป็นทีมจากจังหวัดชัยภูมิ ปัจจุบันเล่นในไทยแลนด์ อเมเจอร์ลีก โซนภาคตะวันออกเฉียงเหนือ 
ประวัติสโมสร.
สโมสรฟุตบอลประจำจังหวัดชัยภูมิได้บริษัทมาแชร์ สนับสนุนทีมด้วยงบประมาณ 1 ล้านบาท แล้วได้เปลี่ยนชื่อเป็น มาแชร์ชัยภูมิ เอฟซี หลังจากที่มีข่าวออกมาก่อนหน้านี้ว่า "กระเรียนผยอง" ชัยภูมิ ยูไนเต็ด เตรียมที่จะได้รับการสนับสนุนจากบ.มาร์แชร์ ด้วยงบประมาณเฉียดล้านบาท และพร้อมเปลี่ยนชื่อทีมตามชื่อผู้สนับสนุนเพื่อสู้ศึกเอไอเอสริจินอลลีก ภูมิภาคดิวิชั่น 2 ฤดูกาลนี้ โดยล่าสุดเมื่อวันที่ 3 มี.ค ที่ผ่านมา ณ สนามไดรฟ์กอล์ฟมาร์แชร์ จ.สมุทรสาคร เวลา 11.00 น. ได้มีการเซ็นสัญญาร่วมกันระหว่างบ.มาร์แชร์ ประเทศไทย จำกัด นำโดย อรุณ คงเจริญ ประธานกรรมการบ.มาร์แชร์ฯ พร้อมด้วย สิทธิชัย ศารทูลธรรม กรรมการบริหารบ.มาร์แชร์ฯ และ "น้าชู" ชูเกียรติ หนูสลุง ตัวแทนจากทีมชัยภูมิ ยูไนเต็ด โดยบ.มาร์แชร์ฯ ได้เซ็นสัญญาร่วมสนับสนุนทีมชัยภูมิ ยูไนเต็ด เป็นเวลา 1 ปี ด้วยงบประมาณ 1 ล้านบาท และเปลี่ยนชื่อทีมใหม่เป็น "มาร์แชร์ ชัยภูมิ เอฟซี" ในการสู้ศึกเอไอเอสริจินอลลีกภูมิภาคดิวิชั่น 2 โซนภาคตะวันออกเฉียงเหนือฤดูกาลนี้ ซึ่งทีมมีโปรแกรมที่จะประเดิมสนามด้วยการบุกไปเยือน"กระรอกขาวเจ้าสนาม" ร้อยเอ็ด ยูไนเต็ด ในวันที่ 5 มี.ค. นี้ ที่สนามกีฬากลาง จ.ร้อยเอ็ด
สนามเหย้า.
สโมสรฟุตบอลมาแชร์ชัยภูมิ ใช้สนามกีฬากลางจังหวัดชัยภูมิเป็นสนามเหย้าในการแข่งขัน มีความจุได้ 24500 กว่าที่นั่ง ผู้ถือสิทธิ์ของสนามคือองค์การบริหารส่วนจังหวัดชัยภูมิ เมื่อต้นการแข่งขันเอไอเอสลีกภูมิภาคดิวิชั่น / 2011 สนามแห่งนี้ได้ทำการปรับปรุงใหม่ เพื่อที่จะใช้ในการแข่งขันฟุตบอลอาวุโสชิงแชมป์โลก ทางสโมสรจึงต้องใช้สนามฟุตบอลของสถาบันการพละศึกษาฯชัยภูมิเป็นสนามเหย้าแห่งที่ 2 แทน จนกว่าการแข่งขันฟุตบอลผู้อาวุโสชิงแชมป์โลก เสร็จสิ้น
ผู้เล่นชุดปัจจุบัน.
<templatestyles src="Template:Football squad player/styles.css" />
ไฟรเออร์

ไฟรเออร์  เป็นนักบวชคาทอลิกประเภทหนึ่ง ซึ่งสังกัดคณะนักบวชภิกขาจาร คำว่า "ไฟรเออร์" มาจากภาษาอังกฤษ Friar ซึ่งมาจากภาษาฝรั่งเศส frère และภาษาละติน frater แปลว่า ภราดา (พี่น้องชาย) เป็นคำที่คริสตชนยุคแรกใช้เรียกกันภายในกลุ่มเพื่อแสดงความสัมพันธ์ฉันพี่น้อง นักบุญฟรังซิสแห่งอัสซีซีจึงนำคำนี้มาใช้เป็นชื่อคณะนักบวชที่ตนเองก่อตั้งขึ้น ว่า Ordo Fratrum Minorum (ในประเทศไทยแปลกันว่า คณะภราดาน้อย) ต่อมาคำว่าไฟรเออร์จึงแพร่หลายไปใช้กับคณะนักบวชอื่น ๆ (เฉพาะบางคณะ)
ข้อแตกต่างระหว่างไฟรอาร์กับนักพรต.
ทั้งไฟรเออร์และนักพรต (monk) ต่างเป็นนักบวชคาทอลิก แต่มีวัตรปฏิบัติต่างกัน ไฟรเออร์เป็นนักบวชที่เน้นวัตรด้านเผยแพร่ศาสนา ในยุคแรก ๆ ไฟรเออร์ไม่มีที่พักประจำ แต่จะเร่ร่อนไปเรื่อย ๆ ดำรงชีวิตโดยขอปัจจัยยังชีพจากประชาชน ไฟรเออร์จึงมีความเป็นอยู่ใกล้ชิตกับสังคมมาก ขณะที่นักพรตจะเน้นวัตรการอธิษฐาน (prayer) การเพ่งพินิจ (contemplation) มีที่อยู่เป็นหลักแหล่งเรียกว่าอารามซึ่งแยกต่างหากจากสังคม ยังชีพด้วยการเกษตรเลี้ยงตนเองภายในอารามนั้น
คณะนักบวชไฟรเออร์.
ตามสภาสังคายนาลียงครั้งที่สอง ระบุว่าคณะไฟรเออร์แบ่งเป็น 2 ชั้น คือคณะใหญ่ 4 คณะ ได้แก่
คณะเล็กมี 10 คณะ ได้แก่
แบล็ค สวอน

แบล็ค สวอน  เป็นภาพยนตร์แนวจิตวิทยาสยองขวัญ กำกับโดย ดาร์เรน อโรนอฟสกี้ นำแสดงโดย นาตาลี พอร์ตแมน, วินเซนต์ คาสเซล และ มิล่า คูนิส เนื้อเรื่องนั้นอ้างอิงจากการแสดงบัลเล่ต์ชุด สวอน เลค ซึ่งเป็นเรื่องราวเกี่ยวกับราชินีหงส์ ในการแสดงชุดนี้ต้องการนักบัลเล่ต์ที่สามารถแสดงเป็นได้ทั้งหงส์ขาวที่บริสุทธิ์และหงส์ดำที่ยั่วยวน คนหนึ่งคือนีน่า(พอร์ตแมน)ผู้ที่สามารถเป็นหงส์ขาวได้อย่างสมบูรณ์แบบ ส่วนอีกคนคือลิลลี่(คูนิส)ผู้ที่เหมาะสมกับบทหงส์ดำ และเมื่อทั้งสองต้องแข่งขันกัน นีน่าก็เริ่มพบด้านมืดของตัวเอง
ภาพยนตร์เรื่องนี้ถูกรับเลือกให้เป็นภาพยนตร์เปิดงานเทศกาลภาพยนตร์นานาชาติเวนิส ครั้งที่ 67 และได้ออกฉายในสหรัฐอเมริกา (limited Release)ในวันที่ 3 ธันวาคม และอย่างเป็นทางการทั่วประเทศในวันที่ 17 ธันวาคม ภาพยนตร์เรื่องนี้ได้รับเสียงชื่นชมอย่างมาก โดยเฉพาะประสิทธิภาพและความสามารถในการแสดงของ นาตาลี พอร์ตแมน และการกำกับของ ดาร์เรน อโรนอฟสกี้ ซึ่งภาพยนตร์เรื่องนี้ทำให้ นาตาลี พอร์ตแมน ได้รับรางวัลนักแสดงนำหญิงยอดเยี่ยม จากการประกาศผลรางวัลออสการ์ ครั้งที่ 83 อีกด้วย และยังถูกเสนอชื่อเข้าชิงอีก 4 รางวัล ได้แก่ ภาพยนตร์ยอดเยี่ยม, ผู้กำกับยอดเยี่ยม(อโรนอฟสกี้), กำกับภาพยอดเยี่ยม และ ตัดต่อภาพยอดเยี่ยม
การเปลี่ยนแปลงของระดับความรู้สึกตัว

การเปลี่ยนแปลงของระดับความรู้สึกตัว  คือภาวะใด ๆ ก็ตาม ที่ความตื่นตัวของบุคคลไม่อยู่ในระดับปกติ โดยระดับความรู้สึกตัว  คือการวัดระดับความตื่นตัวของบุคคลที่ทำให้มีการตอบสนองต่อสิ่งเร้าจากสิ่งแวดล้อม การมีระดับความรู้สึกตัวลดลงเล็กน้อยอาจจัดอยู่ในภาวะง่วงงุน  ซึ่งสามารถกระตุ้นให้ตื่นตัวได้โดยง่าย หากลดลงกว่านี้อาจเข้าสู่ภาวะตื้อ  ซึ่งไม่สามารถกระตุ้นให้ตื่นเต็มที่ได้ หากไม่สามารถกระตุ้นให้ตื่นได้เลยเรียกว่าภาวะเงียบงัน  และหากไม่สามารถมีการตอบสนองที่มีความหมายได้เลยเรียกว่าโคม่า  ระดับความรู้สึกตัวนี้สามารถวัดเป็นตัวเลขได้โดยใช้เครื่องมือที่เรียกว่าแบบประเมินความรู้สึกตัวของกลาสโกว
ชเว นา-ย็อน

นา ย็อน ชเว  เป็นนักกอล์ฟหญิงชาวเกาหลีใต้ ปัจจุบันเล่นอยู่ในแอลพีจีเอทัวร์
ประวัติ.
ในปี 2004 ชเวชนะการแข่งขันแอลพีจีเอทัวร์ของเกาหลี รายการ ADT CAPS Invitational เป็นรายการแรก หลังจากนั้นเพียงไม่นาน ชเวจึงตัดสินใจเทิร์นโปร และตั้งแต่ปี 2004-2007 ชเวได้แชมป์แอลพีจีเอของเกาหลี ปีละ 1 รายการ
เข้าสู่แอลพีจีเอทัวร์.
ในปี 2007 ชเวได้เข้าแข่งขันรายการ Hana Bank-KOLON Championship ซึ่งเป็นรายการที่จัดร่วมกันระหว่างแอลพีจีเอทัวร์ กับแอลพีจีเอของเกาหลี และได้อันดับที่ 8 เธอได้เข้าสู่ Qualifying School ในปี 2007 และได้รับสิทธิ์ให้ได้เข้าร่วมในแอลพีจีเอทัวร์ในปี 2008 และในปีนั้น เธอสามารถทำเงินรางวัลได้เป็นอันดับที่ 11 ติด Top 10 ทั้งหมด 9 จาก 27 รายการที่เธอลงเล่น และได้อันดับ 2 ของผู้เล่นหน้าใหม่ยอดเยี่ยม ซึ่งผู้ชนะเป็นของ เจิ้ง หย่าหนี จากไต้หวัน
ในปี 2009 ชเวได้แชมป์แอลพีจีเอทัวร์ 2 รายการ และในปี 2010 เธอได้แชมป์อีก 2 รายการ ทำให้เธอเป็นผู้เล่นที่ทำเงินรางวัลสูงที่สุดแห่งปี และเป็นผู้เล่นที่ได้รับรางวัล Vare Trophy อีกด้วย
ทีเซ็ท

ทีเซ็ท  เป็นวง ป็อปร็อค ก่อตั้งในปี ค.ศ. 1966 โดยต้นกำเนิดมาจาก เดลฟท์ ประเทศเนเธอร์แลนด์
วงนี้เริ่มบันทึกเสียงเมื่อปี ค.ศ. 1969 ในอัลบั้ม "มา เบลลี่ อามี่" ซึ่งขายในเนเธอร์แลนด์ได้มากกว่า 100,000 ชุด ได้ออกอัลบั้มในสหรัฐอเมริกา เมื่อปี ค.ศ. 1970
พวกเขาขายอัลบั้มในเนเธอร์แลนด์ได้มากกว่าหนึ่งล้านตลับ จนได้รับรางวัลแผ่นเสียงทองคำในประเทศ
อย่างไรก็ตาม เพลงบางเพลงถูกห้ามจำหน่ายในสหรัฐอเมริกา เพราะเหตุที่เพลงบางเพลง ได้กล่าวถึงยาเสพติด ถึงกระนั้น พวกเขาก็ประสบความสำเร็จมากในการจำหน่ายเพลง เป็นที่นิยมมากในยุค 1970
พิศาล มูลศาสตรสาทร

พิศาล มูลศาสตรสาทร (10 พฤษภาคม พ.ศ. 2472 – 27 มีนาคม พ.ศ. 2539) อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม และอดีตรัฐมนตรีว่าการกระทรวงแรงงานและสวัสดิการสังคม และอดีตเลขาธิการพรรคความหวังใหม่
ประวัติ.
พิศาล มูลศาสตรสาทร เกิดเมื่อวันที่ 10 พฤษภาคม พ.ศ. 2472 ที่ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของขุนมูลศาสตรสาทร (พงศ์ มูลศาสตรสาทร) กับนางผกา มูลศาสตรสาทร และเป็นพี่ชายแท้ของ นายพูนสวัสดิ์ มูลศาสตรสาทร สมาชิกสภาผู้แทนราษฎรจังหวัดสุรินทร์ (ส.ส.สุรินทร์) 7 สมัย สมรสกับ คุณหญิงมะลิ มูลศาสตรสาทร (สกุลเดิม สันติภพ) มีบุตร 5 คน รวมถึงเกียรติศักดิ์ มูลศาสตรสาทร อดีตรองผู้ว่าราชการหลายจังหวัด และ ทศพร มูลศาสตรสาทร อดีต ส.ส. สุรินทร์ 2 สมัย
พิศาล เสียชีวิตเมื่อวันที่ 27 มีนาคม พ.ศ. 2539 สิริอายุรวม 67 ปี
การทำงาน.
พิศาล มูลศาสตรสาทร รับราชการในสังกัดกระทรวงมหาดไทย จนได้รับตำแหน่งผู้ว่าราชการจังหวัดหลายจังหวัด เช่น จังหวัดนครพนม, จังหวัดศรีสะเกษ ตำแหน่งสูงสุด คือ ปลัดกระทรวงมหาดไทย ในระหว่างปี พ.ศ. 2524 ถึงปี พ.ศ. 2532 รวมระยะเวลากว่า 8 ปี ต่อมาจึงได้เข้ามาสู่วงการการเมืองและได้รับตำแหน่งรัฐมนตรีถึง 2 สมัย คือ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงแรงงานและสวัสดิการสังคม
พิศาล มูลศาสตรสาทร ได้รับฉายาว่า "ปลัดฮิ" มาจากการที่เคยเป็นปลัดกระทรวงมหาดไทย จากบุคลลิกที่เป็นผู้ทำงานว่องไว ตอบสนองฝ่ายการเมืองอย่างรวดเร็ว ซึ่งเป็นการล้อคำโฆษณาทางโทรทัศน์ของโทรทัศน์สียี่ห้อ ฮิตาชิ ที่ว่า "เปิดปุ๊บ ติดปั๊บ"
นอกจากนั้นในทางการเมือง เขายังเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา

รายชื่อภาพยนตร์ที่มีการเสนอชื่อและได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
ภาพยนตร์ที่ได้รับรางวัลจะเน้นตัวหนาและมีพื้นหลังสีฟ้า
สำหรับปีที่ปรากฏด้านหน้า เป็นปี ค.ศ. ที่ภาพยนตร์เข้าฉาย ไม่ใช่ปีที่มีการจัดงานมอบรางวัล
เครื่องหมาย * แสดงว่าภาพยนตร์เรื่องนั้นได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม และเครื่องหมาย † แสดงว่าภาพยนตร์เรื่องนั้นได้รับการเสนอชื่อเข้าชิงและได้รับรางวัลออสการ์ สาขาภาพยนตร์ยอดเยี่ยมในปีนั้นด้วย
คริสต์ทศวรรษ 1950.
<onlyinclude>
การวินิจฉัยทางการแพทย์

การวินิจฉัยทางการแพทย์เป็นวิธีการเพื่อให้ได้มาซึ่งสาเหตุซึ่งเป็นโรคหรือความผิดปกติ รวมถึงความเห็นอันได้มาจากกระบวนการนั้น
เกณฑ์การวินิจฉัยหมายถึงผลรวมระหว่างอาการ อาการแสดง และผลตรวจทางห้องปฏิบัติการที่แพทย์ใช้เพื่อให้ได้มาซึ่งคำวินิจฉัยที่ถูกต้อง
พระราชวังเครมลิน

พระราชวังเครมลิน  ก่อสร้างระหว่าง ค.ศ. 1837 ถึง 1849 ตั้งอยู่ที่เครมลินแห่งมอสโก, กรุงมอสโก ประเทศรัสเซีย บนที่ดินกรรมสิทธิ์ของแกรนด์ปรินซ์ ซึ่งได้จัดตั้งขึ้นตั้งแต่คริสต์ศตวรรษที่ 14 บนเนินโบโรวิตสกี ออกแบบโดยทีมสถาปนิกภายใต้การบริหารจัดการของคอนสแตนติน ธอน พระราชวังเครมลินมีเจตนาที่จะตอกย้ำถึงความยิ่งใหญ่ของระบอบอัตตาธิปไตยรัสเซีย คอนสแตนติน ธอนยังเป็นสถาปนิกของเครมลินอาร์มรี และมหาวิหารพระคริสต์ผู้ไถ่
พระราชวังเครมลินเดิมเคยเป็นพระตำนักของซาร์ในมอสโก การก่อสร้างพระราชวังรวมไปถึงขั้นตอนการระเบิดอดีตพระราชวังสถาปัตยกรรมบาโรกในบริเวณดังกล่าว ซึ่งออกแบบโดยรัสเตรลลี และคริสตจักรนักบุญจอห์นแบ็พทิสต์ ซึ่งก่อสร้างขึ้นตามโครงการของอโลอีซิโอเดอะนิวแทนที่โบสถ์แห่งแรกที่สร้างขึ้นในมอสโก
ธำรง วิจิตสาร

ธำรง วิจิตสาร (ชื่อเล่น : หมู ชื่อจริง ธำรง เตชะวิจิตรสาร) เป็นนักร้อง นักแสดง ผู้กำกับการแสดงละคร เขียนบทละครและผู้จ้ดละครโทรทัศน์ ชาวไทย เกิดเมื่อวันที่ 3 มิถุนายน พ.ศ. 2501
ประวัติ.
ธำรงเป็นชาวไทยเชื้อสายจีน สำเร็จการศึกษาระดับปริญญาตรีจากคณะบริหารธุรกิจ สาขาบัญชี จาก มหาวิทยาลัยรามคำแหง เคยเป็นอาจารย์สอนที่มหาวิทยาลัยเอเชียอาคเนย์ หนองแขม, ธนาคารทหารไทย สำนักงานใหญ่ และ การท่าเรือแห่งประเทศไทย
งานบันเทิง.
เข้าสู่วงการบันเทิงด้วยการเป็นนายแบบ, ถ่ายโฆษณา ประมาณช่วงปี 2525 - 2527 มาก่อน จากนั้นจึงได้แสดงละครโทรทัศน์เรื่อง มีผลงานการแสดงครั้งแรกในละครเรื่อง เสื้อสีฝุ่น ทางช่อง 5 ตามด้วยละครเรื่อง บ้านทรายทอง, นางแมวป่า, น้ำผึ้งขม, ไฟทะเล, กิ่งมัลลิกา, เพลงแห่งชีวิต, ห้องที่จัดไม่เสร็จ, ด้วยรักและคิดถึง, เงาจันทร์, หลวงตา, บาปบริสุทธิ์, วิมานคนบาป, ค่าของคน, นางสาวทองสร้อย, วิมานไม้ฉำฉา, ไฟรักไฟพิศวาส, มาหยารัศมี, อมตะ, หลงไฟ ขอบรั้วริมวัง (ละครร้องของพรานบรูณ์ทางช่อง 9 อสมท), จำเลยทาส (ละครเวที)
เดอะมัพพิตโชว์

เดอะมัพเพทส์โชว์  เป็นรายการโทรทัศน์ฉายทางสถานีโทรทัศน์ไอทีวีของอังกฤษ รวมกับซีบีเอส สร้างโดยจิม เฮนสัน นักเชิดหุ่นมือชาวอเมริกัน มีการถ่ายทำและออกอากาศตอนทดลองในปี ค.ศ. 1974 และ 1975 จากนั้นได้สร้างและออกอากาศเป็นเวลา 5 ฤดูกาล รวมทั้งสิ้น 120 ตอน ตั้งแต่ปี 1976 ถึง 1981 และมีการสร้างเป็นภาพยนตร์อีกหลายครั้ง ได้แก่ ""The Muppet Movie" (1979), "The Great Muppet Caper" (1981), "The Muppets Take Manhattan" (1984), "The Muppet Christmas Carol" (1993), "Muppet Treasure Island" (1996), "Muppets from Space" (1999), "It's a Very Merry Muppet Christmas Movie" (2002), "The Muppets' Wizard of Oz" (2005)", ""The Muppets" (2011) และ ""Muppets Most Wanted" (2014)"""
ลักษณะของรายการเป็นรายการปกิณกะ ที่มีการร้องเพลงและเต้นระบำ ถ่ายทำในโรงละคร โดยมีกบเคอร์มิตเป็นตัวเอกในฐานะผู้จัดการแสดง และมีเพื่อน ๆ หุ่นมือหลายสิบตัวเป็นตัวประกอบ โดยมีศิลปิน นักร้อง และนักแสดงรับเชิญมาเป็นแขกในรายการ หุ่นมือที่ใช้ เชิด และ พากย์เสียงโดย จิม เฮนสัน และนักเชิดหลายคนที่เคยร่วมงานกับเฮนสันในรายการเซซามี สตรีท เช่น แฟรงก์ ออซ, ริชาร์ด ฮันต์, เดฟ โกเอลซ์, เจร์รี เนลสัน
รายการเดอะมัพเพทส์โชว์ได้รับรางวัลเอมมี 4 รางวัล จากการเสนอชื่อ 21 รางวัล และรางวัลแบฟตา 2 รางวัล จากการเสนอชื่อ 11 รางวัล
เซอร์ไวเวอร์ซีรีส์ (2010)

เซอร์ไวเวอร์ซีรีส์ (2010) เป็นรายการ เพย์-เพอร์-วิว ของ WWE จัดในวันที่ 21 พฤศจิกายน พ.ศ. 2553 ณ American Airlines Arena Miami, Florida สหรัฐอเมริกา โดยมีจำนวนผู้เข้าชมในสนามทั้งสิ้น 8,000 คน เป็นการปล้ำทั้ง 2 ค่าย ได้แก่ รอว์ และ สแมคดาวน์
เบื้องหลัง.
ด้านของจอห์น ซีนาและเวด บาร์เร็ตต์ ซึ่งในเฮลอินเอเซล (2010) ซีนาได้แพ้ให้บาร์เร็ตต์ ทำให้ซีนาต้องเข้ามาร่วมเป็นสมาชิกกลุ่มเดอะเน็กซัส โดยในระหว่างปล้ำก็ถูกแมคกิลลิคัตตีและแฮร์ริสเข้ามาเล่นงานซีนา ต่อมาในแบรกกิ้ง ไรท์ส (2010) บาร์เร็ตต์ได้ชิงแชมป์ WWEกับแรนดี ออร์ตัน โดยมีซีนายืนอยู่ข้างเวที โดยบาร์เร็ตต์ถูกซีนาใส่ Attitude Adjustment ทำให้บาร์เร็ตต์ชนะฟาล์ว ออร์ตันยังเป็นแชมป์ต่อไป และในเซอร์ไวเวอร์ซีรีส์ บาร์เร็ตต์ได้ขอท้าชิงแชมป์กับออร์ตันอีกครั้ง และมีซีนาเป็นกรรมการพิเศษ โดยถ้าบาร์เร็ตต์ชนะก็จะได้เป็นแชมป์ WWE และซีนาก็จะได้ออกจากการเป็นสมาชิกกลุ่มเน็กซัสอย่างถาวรแต่ถ้าบาร์เร็ตต์แพ้ ซีนาก็ต้องออกจาก WWE ในทางด้านของ เรย์ มิสเตริโอ และอัลเบร์โต เดล รีโอ ซึ่งจะต้องเจอกันในเซอร์ไวเวอร์ซีรีส์ โดยเป็นแมตช์การปล้ำแทกทีม 10 คน ใครโดนกดนับ 3 หรือโดนทำให้ยอมแพ้จะต้องออกจากการปล้ำ โดยมีทีมของ เดล รีโอ นำโดย เดล รีโอ, ดรูว์ แม็กอินไทร์, โคดี โรดส์, ไทเลอร์ เร็กส์ และแจ็ก สแวกเกอร์ ปะทะกับ ทีมของ เรย์ ที่มีทั้ง บิ๊กโชว์, โคฟี คิงส์ตัน, เอ็มวีพี และคริส มาสเตอส์ ในทางด้านของแชมป์อินเตอร์คอนติเนนทัล ดอล์ฟ ซิกก์เลอร์ และคาวาล ซึ่งในสแมคดาวน์ คาวาลได้ชนะซิกก์เลอร์ จากนั้นได้ประกาศขอท้าชิงแชมป์ในเซอร์ไวเวอร์ซีรีส์ และซิกก์เลอร์ได้รับคำท้า